ΓΙΑ ΕΝΑ ΣΥΝΘΕΤΙΚΟ ΑΦΗΓΗΜΑ ΠΟΛΕΟΔΟΜΙΚΗΣ, ΑΙΣΘΗΤΙΚΗΣ ΚΑΙ ΚΟΙΝΩΝΙΚΗΣ ΑΝΑΣΥΝΘΕΣΗΣ\nΜε συνείδηση γνώσης των πολλών διαπλαστικών παραγόντων ενός άλλου σχεδίου για τον Σύθα πρέπει εμπεριστατωμένα και με επιστημονική κάλυψη να προτείνουμε την απόρριψη υλοποίησης της πρότασης του δήμου. Προτάθηκε η ένταξή των δύο ακόμα γηπέδων στο πρόγραμμα «αειφόρος ανάπτυξη», στον άξονα προτεραιότητας «ΔΙΑΤΗΡΗΣΗ ΚΑΙ ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ ΠΡΟΑΓΩΓΗ ΤΗΣ ΑΠΟΔΟΤΙΚΗΣ ΧΡΗΣΗΣ ΤΩΝ ΠΟΡΩΝ». Αλλά μ΄ αυτή την πρόταση ούτε για αειφόρο ανάπτυξη μπορούμε να μιλάμε, ούτε για προστασία του περιβάλλοντος, και πολύ περισσότερο για αποδοτική χρήση πόρων. Χρησιμοποιούν έναν τίτλο με βαρύνουσα σημασία για την δημοτική ελαφρότητα. Η πρότασή τους έχει να κάνει με άγνοια της φυσιογνωμίας και ταυτότητας του Ξυλοκάστρου. Όπως και των βασικών σταθερών προγραμματισμού. Αυτοδιοικητικοί μηχανισμοί χωρίς έστω υποτυπώδη παιδεία διαχείρισης των δημόσιων πραγμάτων υποβαθμίζουν την πόλη. Η πρότασή τους είναι εκποίηση ενός στρατηγικού πλεονεκτήματος, μιας παρόχθιας περιοχής, με τεχνικά έργα που αποστασιοποιούνται από φυσικές συνθήκες περιβάλλοντος και τοπικής κοινωνικής συγκρότησης.\nΟι εκδηλώσεις που αφήνουν υπονοούμενα για τον λόγο τέλεσής τους, οι βραβεύσεις παραγόντων, εκτός αθλητών, ξεπορτίζουν τον αθλητισμό σε πασαρέλα στην άμμο, σε φολκλορίστικο λαϊκισμό. Ναι στον αθλητισμό. Αλλά με αθλητική παιδεία, προμέτρηση κοινωνικών εξόδων και εισροών και ιεράρχηση προτεραιοτήτων. Ας αρχίσουν να ασχολούνται κάποτε και με τις δουλειές των ανθρώπων. Ναι στα θεάματα, αλλά προπαντός στα καίρια. Όχι όμως μία επαρχιώτικη μεταφορά της γενικής χειραγώγησης από το «αθλητικό» μάρκετινκ της αγοράς. Που προσποιείται αγωγή ενώ ναρκώνει την κοινωνία με την κουλτούρα του θεάματος.\nΜία αντίληψη του δήμου ως αγροκοινότητας και του Ξυλοκάστρου ως κέντρο του, απαιτεί σχέδιο λειτουργικών αυτονομιών και μεταφορών, κυκλοφοριακών συνδέσεων, πόλους αισθητικής ποιότητας και εκπαίδευσης. Η δημιουργία μίας γεωκοινότητας επιβαρύνθηκε από την απουσία παρέμβασης της κοινωνίας και των τοπικών εκπροσώπων της όταν σχεδιάσθηκαν υπερτοπικά δίκτυα. Δεν υπήρξε ενδιαφέρον σχεδιασμού συμπληρωματικότητας δικτύων σε αυτή την επανιεράρχηση των κινήσεων και επικοινωνιών.\nΉδη έχουμε κακή εμπειρία σχεδιασμού, όταν στο ΓΠΣ δεν έγινε καμία αναφορά στον σιδηροδρομικό σταθμό που θα αποτελέσει ένα νέο κέντρο.\nΟ συλλογικός εαυτός της πόλης δεν μπορεί να επαφίεται στο καταδικασμένο μοντέλο κατανάλωσης καφέ και σουβλάκια του παραλιακού. Ο Σύθας μετά από ανάπλαση μπορεί να επανέλθει στην φυσιογνωμία της περιοχής ως υποδομή-driver της ανάπτυξης. Συμβολή στην αναδιαμόρφωση του Ξυλοκαστρινού προσώπου. \_\nΗ ΠΑΡΑΠΑΝΩ ΠΡΟΤΑΣΗ ΕΙΝΑΙ ΧΡΗΣΙΜΗ ΣΕ ΑΥΤΟΔΙΟΙΚΗΤΙΚΟΥΣ ΚΑΙ ΠΟΛΙΤΕΣ. ΠΑΡΕΧΕΙ ΜΕΘΟΔΟΛΟΓΙΚΑ ΣΤΟΙΧΕΙΑ, ΠΟΥ Η ΣΥΝ-ΠΛΟΚΗ ΤΟΥ ΧΩΡΟΥ, ΤΟΥ ΧΡΟΝΟΥ, ΤΗΣ ΑΝΘΡΩΠΙΝΗΣ ΣΥΜΠΕΡΙΦΟΡΑΣ ΚΑΙ ΤΩΝ ΠΑΡΑΓΩΓΙΚΩΝ ΔΥΝΑΜΕΩΝ ΑΠΕΛΕΥΘΕΡΩΝΕΙ ΤΗΝ ΤΟΠΙΚΗ ΔΥΝΑΜΙΚΗ. (εστάλη στον Περιφερειάρχη στις 22 Μαρτίου 2017) Γρηγόρης Κλαδούχος Ξυλόκαστρο-Ευρωστίνη / 12-3-2017 ΠΡΟΤΑΣΗ ΣΤΗΝ ΠΕΡΙΦΕΡΕΙΑ ΑΞΙΟΠΟΙΗΣΗΣ ΠΑΡΟΧΘΙΑΣ ΖΩΝΗΣ ΣΥΘΑ ΞΥΛΟΚΑΣΤΡΟΥ ΕΝΑ ΣΥΝΘΕΤΙΚΟ ΑΦΗΓΗΜΑ ΠΟΛΕΟΔΟΜΙΚΗΣ, ΑΙΣΘΗΤΙΚΗΣ ΚΑΙ ΚΟΙΝΩΝΙΚΗΣ ΑΝΑΣΥΝΘΕΣΗΣ\nΑπό την απόφαση προγραμματισμού ενός τοπικού έργου μέχρι και την υλοποίησή του συναντώνται διαλεκτικά τρείς λειτουργικές συνιστώσες:\n1) η τοπική πολιτική εξουσία,\n2) οι τεχνοκράτες-επιστήμονες- σχεδιαστική ομάδα και\n3) η κοινωνία πολιτών. Αν αυτές οι τρείς συνιστώσες λειτουργούν ανεξάρτητα και δεν έρχονται σε μία συνομιλία, δεν φθάνουμε σε μία γόνιμη αποτελεσματικότητα. Τότε εκφράζεται ο αυταρχισμός σε όλες τις μορφές του, η απολυτότητα του τεχνοκρατισμού ή ο λαϊκισμός. Μόνο αν υπάρχει μία ολοκληρωμένη μεθοδολογική αντίληψη του σχεδιασμού, κάθε αλλαγή είναι δημιουργία, έχει την συναίνεση της κοινωνίας.\nΟ δήμαρχος όταν πρότεινε τα γήπεδα είπε ότι μπήτς βόλεϋ παίζουν στην Βραζιλία. Εδώ έχουμε μια εκδοχή επαρχιωτισμού: θαυμάζω, εισάγω, μιμούμαι με την ψευδαίσθηση ότι μετέχω σε ένα γεγονός ανώτερου επιπέδου κοινωνικού και αθλητικού κύρους. Οι εκδηλώσεις που αφήνουν υπονοούμενα για τον λόγο τέλεσής τους, οι βραβεύσεις παραγόντων, εκτός αθλητών, ξεπορτίζουν τον αθλητισμό σε πασαρέλα στην άμμο, σε φολκλορίστικο λαϊκισμό. Ναι στον αθλητισμό. Αλλά με αθλητική παιδεία, προμέτρηση κοινωνικών εξόδων και εισροών και ιεράρχηση προτεραιοτήτων. Ας αρχίσουν να ασχολούνται κάποτε και με τις δουλειές των ανθρώπων. Ναι στα θεάματα, αλλά προπαντός στα καίρια. Όχι όμως μία επαρχιώτικη μεταφορά της γενικής χειραγώγησης από το «αθλητικό» μάρκετινκ της αγοράς. Που προσποιείται αγωγή ενώ ναρκώνει την κοινωνία με την κουλτούρα του θεάματος.\nΝέα προϊόντα είναι και τα νέα ανταγωνιστικά αγαθά εδαφικής περιοχής, Αυτά μπορούν να ολοκληρώσουν μία νέα ιδέα του συλλογικού επιχειρείν: μία οικονομία περιοχών και δικτύων, μία προβολή προς τα έξω ενός ποιοτικού στυλ ζωής που θα αντιστοιχεί σε ποιοτική τουριστική ζήτηση. «Το μάρκετιγκ πρέπει να εστιάσει στην ανάδειξη των πόρων της περιοχής που μπορούν να θεωρηθούν και συγκριτικά της πλεονεκτήματα. Με αυτόν τον τρόπο θα συγκροτηθεί και η ιδιαίτερη διαφημιστική «εικόνα» της περιοχής που θα λειτουργεί και ως σήμα κατατεθέν της». (κεφάλαιο σχεδιασμός και διαχείριση της τουριστικής ανάπτυξης στο Χ. ΚΟΚΚΩΣΗ-Π. ΤΣΑΡΤΑ: ΒΙΩΣΙΜΗ ΤΟΥΡΙΣΤΙΚΗ ΑΝΑΠΤΥΞΗ ΚΑΙ ΠΕΡΙΒΑΛΛΟΝ, εκδόσεις ΚΡΙΤΙΚΗ)\nΜία τέχνη σχεδιασμού των δικτύων έπρεπε να προτείνει την δυνατότητα ένταξης των φυσικών, κυκλοφοριακών και πολεοδομικών υποδομών σε μία νέα υποκειμενικότητα της περιοχής. Αλλά οι Έλληνες λειτουργούν με κουτάκια, αφορισμούς, αγνοούν έννοιες δικτύων, σχέσεων, προγραμμάτων. Ο συλλογικός εαυτός της πόλης δεν μπορεί να επαφίεται στο καταδικασμένο μοντέλο κατανάλωσης καφέ και σουβλάκια του παραλιακού. Ο Σύθας μετά από ανάπλαση μπορεί να επανέλθει στην φυσιογνωμία της περιοχής ως υποδομή-driver της ανάπτυξης. Συμβολή στην αναδιαμόρφωση του Ξυλοκαστρινού προσώπου.\nΗ «έξυπνη πόλη» είναι η σχέση της με τη δική της ιστορία, το κοινωνικό και φυσικό της περιεχόμενο, ο μετασχηματισμός της με τη χρήση κάθε νεωτερικού σχεδιαστικού εργαλείου. Είναι προσαρμογή στην κοινωνική και πολεοδομική φόρμα της περιοχής, συντελεί στην πολεοδομική και κοινωνική πυκνότητα. Το ποτάμι μπορεί να αποτελέσει ένα από τα εδαφικά ανταγωνιστικά αγαθά ως βασικό κέντρο πολεοδομικής πυκνότητας που θα διαμορφωθεί από το υπάρχον κοινωνικό κεφάλαιο. Και που θα ανακεφαλαιοποιείται από αυτό που η σύγχρονη επιστήμη οικονομικής κοινωνιολογίας αναγνωρίζει ως “local collective competition goods”. Η αξιοποίηση ενός τέτοιου «συλλογικού αγαθού» όπως οι παρόχθιες περιοχές του Σύθα, ανήκει στα οικονομικά ενδιαφέροντα μίας εδαφικής περιοχής. ΑΝΑΦΟΡΑ ΓΙΑ ΤΗΝ ΠΕΡΙΟΧΗ ΣΥΘΑ ΣΤΟ ΤΟΠΙΚΟ ΕΚΛΟΓΙΚΟ ΠΡΟΓΡΑΜΜΑ (2002) Ο Σύθας είναι συγκριτικό πλεονέκτημα της πόλης και πρέπει να αναβαθμισθεί. Σε μία νέα επιμελημένη εικόνα της πόλης. Σε αυτήν την στρατηγική πρότεινα στο πρόγραμμα της Αρμονικής Ανάπτυξης το 2002 και στο κεφάλαιο ΠΡΟΤΑΣΗ ΑΝΑΔΕΙΞΗΣ ΠΛΕΟΝΕΚΤΗΜΑΤΩΝ ΤΗΣ ΠΟΛΗΣ ειδικά για το Σύθα τα παρακάτω: «Η πόλη του Ξυλοκάστρου πλήττεται από άκαμπτους διαχωρισμούς, σε περιοχές που αναβαθμίζονται και άλλες που υποβαθμίζονται. Περιοχές, γειτονιές βγαίνουν έξω από τα τείχη της πόλης, μεταβάλλεται η φυσική και τεχνητή ισορροπία, αποκαλύπτεται ένα μωσαϊκό χωρίς οικιστική και κοινωνική συνοχή. Η τσιμεντοποίηση, αισθητική του κουραστικού, πανομοιότυπου, που δεν κοινωνεί χώρο, υποδομή και άνθρωπο απαιτήσεων, δείχνει την ανάγκη να δώσουμε στην πόλη την ευκαιρία πνευματικής αυτοπροστασίας του κύρους και της ιστορίας της. Τα χαμηλού περιεχομένου ή εισαγόμενα θεάματα δεν πρέπει να υποκαταστήσουν την δυνατότητα αξιοποίησης των φυσικών και πολιτισμικών πόρων, των ανθρώπων της δημιουργίας.\nΑλλά και οι ίδιοι οι χώροι εκπαίδευσης διδάσκουν τσιμέντο, άσφαλτο, άνυδρο τοπίο , πνευματική ξηρασία. Τα σχολεία δεν είναι μαυσωλεία της γνώσης, δεν είναι μόνο κτίρια. Είναι χώροι αγωγής της κοινωνίας, χώροι δημόσιοι και της γειτονιάς. Οι αυλές τους δεν είναι χώροι μηδενικής αποστολής. Μαζί με τον ευρύτερο χώρο του Σύθα μπορούν να εμπλουτίσουν το τοπίο, να ενισχύσουν την σχέση εκπαίδευση-παραγωγή-αναψυχή, μέσω της δημιουργίας ενός βοτανικού κήπου. Αξιοποιούνται έτσι και οι πνευματικοί πόροι, τα σχολεία με κατεύθυνση αγροτικής-γεωπονικής κατεύθυνσης, οι μεγάλες δυνατότητες του ντόπιου φυτικού πλούτου (φυτώρια), και αυτά σε συνάρτηση με την αποκατάσταση του βεβαρημένου τοπίου του Σύθα.\nΩς θεσμική καινοτομία είναι μία εκπαιδευτική και συμμετοχική πρόταση πολιτισμού, επαναφέρει την έννοια της κοινότητας. Η επιμέλεια και διαχείριση αυτού του χώρου πρέπει να γίνει με την συνεργατικότητα των συλλόγων καθηγητών, γονέων, των μαθητών του τεχνικού λυκείου, του πνευματικού κέντρου, τον σύλλογο φυτωριούχων, το ΕΘΙΑΓΕ. Προϋπόθεση βέβαια είναι η επαναλειτουργία των ειδικοτήτων αγροτικής παραγωγής, διατροφής, γεωπονίας του τεχνικού λυκείου που καταργήθηκε και η ίδρυση ΙΕΚ. Με αυτήν την πρόταση ο Σύθας δεν προσμετράται στα κέντρα της πόλης χωρίς ψυχή, αλλά αντίθετα προβάλλει ως ζώνη παιδείας, τοπικότητας, επανέρχεται ως δημόσιος χώρος αναφοράς».\nΕθνική και κοινωνική άμυνα δεν είναι οι στρατιωτικοί εξοπλισμοί, αλλά η αναγέννηση της Ελλάδας των τόπων, η πολυώνυμη χώρα και η αυτοδιοίκηση ως πολιτική έκφραση του κόσμου της εργασίας, όχι απλά ως καταφύγιο σε καιρούς κρίσης, αλλά ο οδηγός για την συμπληρωματικότητα ισχυρών Τοπικών ΑΕΠ. Θεωρήστε το ως εισήγηση στο Περιφερειακό Συμβούλιο. Δεν αποτελεί φωτογραφία του παρόντος. Είναι πρόταση που συγκεφαλαιώνει όλους τους παράγοντες που είναι σε θέση να αποδώσουν στον Σύθα την τοπική του δυναμική. Μία αρχική έκθεση σκοπιμότητας ενός μελετητικού έργου. Είναι μια συνδιαστική ενός βοτανικού κήπου με ένα αγροαθλητικό πάρκο. Είναι σχεδιαστική πρόκληση. Η Περιφέρεια έχει δυνατότητες εφαρμοστικής συνεκδοχής διαδικαστικής γνώσης, διαγωνισμών, προγραμμάτων, επιπέδων σχεδιασμού χωρικά και θεματικά.\nΗ ΠΑΡΑΠΑΝΩ ΠΡΟΤΑΣΗ ΕΙΝΑΙ ΧΡΗΣΙΜΗ ΣΕ ΑΥΤΟΔΙΟΙΚΗΤΙΚΟΥΣ ΚΑΙ ΠΟΛΙΤΕΣ. ΠΑΡΕΧΕΙ ΜΕΘΟΔΟΛΟΓΙΚΑ ΣΤΟΙΧΕΙΑ, ΠΟΥ Η ΣΥΝ-ΠΛΟΚΗ ΤΟΥ ΧΩΡΟΥ, ΤΟΥ ΧΡΟΝΟΥ, ΤΗΣ ΑΝΘΡΩΠΙΝΗΣ ΣΥΜΠΕΡΙΦΟΡΑΣ ΚΑΙ ΤΩΝ ΠΑΡΑΓΩΓΙΚΩΝ ΔΥΝΑΜΕΩΝ ΑΠΕΛΕΥΘΕΡΩΝΕΙ ΤΗΝ ΤΟΠΙΚΗ ΔΥΝΑΜΙΚΗ. (εστάλη στον Περιφερειάρχη στις 22 Μαρτίου 2017) Γρηγόρης Κλαδούχος Ξυλόκαστρο-Ευρωστίνη / 12-3-2017


"ΣΑΜΙΑΚΟΝ ΒΗΜΑ": ΕΟΔΥ: 6.667 κρούσματα, 1 στη Σάμο, 2 στην Ικαρία\nΕΟΔΥ: 6.667 κρούσματα, 1 στη Σάμο, 2 στην Ικαρία\nΤα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 6.667, εκ των οποίων 1 στη Σάμο και δύο στην Ικαρία.\nΟι νέοι θάνατοι ασθενών με COVID-19 είναι 71, ενώ από την έναρξη της επιδημίας έχουν καταγραφεί συνολικά 20.198 θάνατοι. υποκείμενο νόσημα ή/και ηλικία 70 ετών και άνω.\nΟ αριθμός των ασθενών που νοσηλεύονται διασωληνωμένοι είναι 655 (60.8% άνδρες). Η διάμεση ηλικία τους είναι 63 έτη. To 78.8% έχει υποκείμενο νόσημα ή/και ηλικία 70 ετών και άνω. Μεταξύ των ασθενών που νοσηλεύονται διασωληνωμένοι, 548 (83.66%) είναι ανεμβολίαστοι ή μερικώς εμβολιασμένοι και 107 (16.34%) είναι πλήρως εμβολιασμένοι. Από την αρχή της πανδημίας έχουν εξέλθει από τις ΜΕΘ 3.703 ασθενείς. Οι εισαγωγές3 νέων ασθενών Covid-19 στα νοσοκομεία της επικράτειας είναι 312 (ημερήσια μεταβολή -15.68%). Ο μέσος όρος εισαγωγών του επταημέρου είναι 321 ασθενείς.Η διάμεση ηλικία των κρουσμάτων είναι 38 έτη (εύρος 0.2 έως 106 έτη), ενώ η διάμεση ηλικία των θανόντων είναι 78 έτη (εύρος 0.2 έως 106 έτη).


Το προφίλ του/της Ηλίας ενημερώθηκε πριν από 4 έτη, 9 μήνες\nΟ/Η Ηλίας απάντησε στο θέμα Αγορα μεταχειρισμενου Franchi Raptor 2006 στη συζήτηση Γενικά για τα όπλα πριν από 4 έτη, 9 μήνες\nτελικά την αγόρασα πριν 2 μηνες 300 ευρώ\nΟ/Η Ηλίας απάντησε στο θέμα ΠΗΓΕ ΚΑΝΕΝΑΣ ΓΙΑ ΤΣΙΧΛΕΣ? στη συζήτηση Θηράματα πριν από 4 έτη, 9 μήνες\nγεια σας, πιστευετε οτι γυρω στις 12 οκτωβριου με 17 θα εχει τσιχλο κοτσυφα και καμμια φασσα σε χωρια κοντα στην Παραμυθια στην ηπειρο?\nΟ/Η Ηλίας απάντησε στο θέμα ΠΗΓΕ ΚΑΝΕΝΑΣ ΓΙΑ ΤΣΙΧΛΕΣ? στη συζήτηση Θηράματα πριν από 5 έτη, 8 μήνες\nστην κεντρικη ευβοια μετα τις 8 εκανε ενα μικρο μπασιμο αλλα στον θεο συνολικος απολογισμος 3 ατομα 2 στο χερι 3 χαμενες ,\nΟ/Η Ηλίας απάντησε στο θέμα ΠΗΓΕ ΚΑΝΕΝΑΣ ΓΙΑ ΤΣΙΧΛΕΣ? στη συζήτηση Θηράματα πριν από 5 έτη, 9 μήνες\nΟ/η Ηλίας και ο/η Γιαννης-Χανια είναι πλέον φίλοι πριν από 5 έτη, 9 μήνες\nΟ/Η Ηλίας ξεκίνησε το θέμα Benelli rafaello 121 οξείδωση στη συζήτηση Benelli πριν από 5 έτη, 9 μήνες\nΓεια σας, έχω το όπλο του τίτλου, ειναι περίπου 15-20 ετών , μου έβγαλε οξείδωση στην κανη και στην βάση , το είχα παει για βάψιμο αλλά μου ξανά έβγαλε , ειναι σαν μπιμπικια οι οξειδώσεις, τι μπορώ να κανω?\nΟ/Η Ηλίας απάντησε στο θέμα Αγορα μεταχειρισμενου Franchi Raptor 2006 στη συζήτηση Γενικά για τα όπλα πριν από 5 έτη, 9 μήνες\nΕυχαριστω για τις πληροφορίες , το όπλο αυτό δεν το έχει δουλέψει πολυ, απλά έχει στην ασημένια βάση του ένα ξεφλουδισμα του χρώματος του μάλλον οξείδωση πρέπει να ειναι , κατα τα αλλά μια χαρά μου φαινεται δηλαδή εσυ με ποσο θα το αγόραζες ?\nΜπορείς να μου πεις τις ασθένειες?\nΟ/Η Ηλίας απάντησε στο θέμα Αγορα μεταχειρισμενου Franchi Raptor 2006 στη συζήτηση Γενικά για τα όπλα πριν από 5 έτη, 10 μήνες\nΤο πουλάει 700 ευρώ , ειναι καλή τιμή ?\nποιες ειναι οι ασθενειες του?\nΟ/Η Ηλίας απάντησε στο θέμα FRANCHI CLUB στη συζήτηση Franchi πριν από 5 έτη, 10 μήνες\nΟ/Η Ηλίας ξεκίνησε το θέμα Αγορα μεταχειρισμενου Franchi Raptor 2006 στη συζήτηση Γενικά για τα όπλα πριν από 5 έτη, 10 μήνες\nΟ/Η Ηλίας απάντησε στο θέμα ΔΟΚΙΜΕΣ ΦΥΣΙΓΓΙΩΝ – ΑΠΟΨΕΙΣ στη συζήτηση Φυσίγγια – Βλητική πριν από 5 έτη, 10 μήνες\nγεια σας παιδια, κανα καλο σκοπευτικο φθηνο φυσιγγι για τσιχλες?\nΟ/Η Ηλίας απάντησε στο θέμα ΠΗΓΕ ΚΑΝΕΝΑΣ ΓΙΑ ΤΣΙΧΛΕΣ? στη συζήτηση Θηράματα πριν από 6 έτη, 8 μήνες\nκαταγγελια κατευθειαν θελουν οι αλητες\nχτεσινο κυνηγι στην κεντρικη ευβοια λιγοτερες τσιχλες απο την προηγουμενη κυριακη αλλα πετουσαν πιο χαμηλα καποιες ετσι 3 ατομα συνολο 26 στο χερι 6 χαμενες\nΟ/Η Ηλίας απάντησε στο θέμα GUN CAM? στη συζήτηση Εξοπλισμός πριν από 6 έτη, 8 μήνες\nκαμια απαντηση για αυτην την ερωτηση απο καποιον που γνωριζει?\nΟ/Η Ηλίας απάντησε στο θέμα κατασκευη γιλεκου στη συζήτηση Εξοπλισμός κυνηγού πριν από 6 έτη, 10 μήνες\nψαχνω ενα γιλεκο με πολλες θηκες και διαφορες θηκες ποιο προτεινετε?\nΟ/Η Ηλίας απάντησε στο θέμα ΠΗΓΕ ΚΑΝΕΝΑΣ ΓΙΑ ΤΣΙΧΛΕΣ? στη συζήτηση Θηράματα πριν από 7 έτη, 8 μήνες\nκαπου στα μεσογεια σημερα ομονοια κανονικα πουλια λιγα και ψηλωμενα πολυ


ΤΣΟΥΛΗΘΡΑ ΠΑΙΔΩΝ ΜΕ ΠΑΤΑΡΙ | ERGOSIMANSI - NASTOS & SIA\nΤΣΟΥΛΗΘΡΑ ΠΑΙΔΩΝ ΜΕ ΠΑΤΑΡΙ\nΤσουλήθρα παίδων με πατάρι τριγωνικής μορφής\nΚωδικός προϊόντος: 5.989\nΤσουλήθρα παίδων-εξαιρετικής κατασκευής και ασφάλειας, για τα όλα τα παιδιά!\nΤο πατάρι της τσουλήθρας είναι κατασκευασμένο από ξυλεία πεύκης εξαιρετικής ποιότητας σε τριγωνική μορφή ιδιαίτερα καλαίσθητη και η τσουλήθρα αποτελείται από υλικό πολυεστέρα ενισχυμένης αντοχής. Ιδιαίτερα ανθεκτική στις εξωτερικές καιρικές συνθήκες. Ιδανική για διάφορους τύπους παιχνιδιών!\n1 πολυεστερική κυματοειδής τσουλήθρα\n1 ξύλινη σκάλα με πλατφόρμα σε ύψος 100cm\nΠΙΣΤΟΠΟΙΗΣΕΙΣ: EN1176-1 & EN1176-3 .\nΤο προϊόν παραδίδεται μερικώς συναρμολογημένο.\nΠΟΛΥΕΣΤΕΡΙΚΗ ΣΚΑΦΗ ΤΣΟΥΛΗΘΡΑΣ (μήκους 320εκ.)\nΠΟΛΥΕΣΤΕΡΙΚΗ ΣΚΑΦΗ ΤΣΟΥΛΗΘΡΑΣ (μήκους 255εκ.)\nΣΚΑΦΗ ΤΣΟΥΛΗΘΡΑΣ (μήκους 118εκ.)\nΜΕΤΑΛΛΙΚΗ ΤΣΟΥΛΗΘΡΑ ΙΔΙΩΤΙΚΗΣ ΧΡΗΣΗΣ


The Olive Tree Cottage | Ithaca Travel\nΤο Nadoriana House είναι ένα διαμέρισμα, πρόσφατα ανακαινισμένο , κατάλληλο για τη διαμονή σας στην Ιθάκη.\nΕίναι ένα παραδοσιακό σπίτι, που βρίσκεται στο κέντρο της πρωτεύουσας της Ιθάκης, το Βαθύ.\nΕίναι πραγματικά φωτεινό, ιδανικό για ζευγάρια, ομάδες φίλων και οικογένειες.\nΤο Nadoriana House πιο συγκεκριμένα διαθέτει 1 υπνοδωμάτιο με διπλό κρεβάτι, έναν καναπέ που μπορεί να μετατραπεί σε κρεβάτι, μια ανακαινισμένη κουζίνα, μπάνιο και σαλόνι\nΜπορεί να φιλοξενήσει εως και 4 άτομα. Επίσης, ιδιωτικό πάρκινγκ ακριβώς έξω από το διαμέρισμα, είναι διαθέσιμο. Από τη βεράντα του σπιτιού, μπορείτε να απολαύσετε και τη θέα προς το λιμάνι.


Ξενοδοχεία σε: Μέλινγκεν\nΦωτογραφία του/της Zoppo59 (CC BY-SA)\nΜέλινγκεν: Κορυφαία σημεία ενδιαφέροντος\nΕθνικό Καταφύγιο Mehlinger HeideΑυτό το μέρος (Εθνικό Καταφύγιο Mehlinger Heide) βρίσκεται 0,9 χλμ. από το κέντρο της πόλης (Μέλινγκεν), γι' αυτό σας προτείνουμε να το επισκεφτείτε κατά τη διάρκεια της διαμονής σας. Σας αρέσουν οι βόλτες; Αν ναι, θα βρείτε σε κοντινή απόσταση το ακόλουθο μέρος: Ιαπωνικός Κήπος Japanischer Garten.\nΜάθετε περισσότερα για: Μέλινγκεν\nΜέλινγκεν: Αυτό το μέρος είναι ιδανικό για εσάς που θέλετε να αποδράσετε. Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Μέλινγκεν) θα βρείτε καταλύματα που ικανοποιούν τις ανάγκες όλων των ταξιδιωτών. Μέλινγκεν: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Μέλινγκεν), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Μέλινγκεν) είναι εδώ με την εγγύηση χαμηλότερης τιμής μας.


ΣΥΝΑΝΤΗΣΗ ΠΣΑΤ ΜΕ ΠΟΕΣΥ – ΠΣΑΤ – Πανελλήνιος Σύνδεσμος Αθλητικού Τύπου\nHome / Ειδήσεις / ΣΥΝΑΝΤΗΣΗ ΠΣΑΤ ΜΕ ΠΟΕΣΥ\n29/06/2012\tΕιδήσεις Leave a comment 378 Views\nΜε τον πρόεδρο της ΠΟΕΣΥ Γιώργο Σαββίδη και τον Γενικό Γραμματέα Δημήτρη Κουμπιά, συναντήθηκε σήμερα αντιπροσωπεία του Διοικητικού Συμβουλίου του ΠΣΑΤ αποτελούμενη από τον πρόεδρο Σωτήρη Τριανταφύλλου, τον Β’ αντιπρόεδρο Γιάννη Καραλή και το μέλος του Δ.Σ. Κώστα Πιτιακούδη.\nΣτη συνάντηση συζητήθηκαν όλα τα θεσμικά θέματα των αθλητικών συντακτών και το μεγάλο πρόβλημα των ανέργων. Έγινε επίσης συζήτηση για την αναγνώριση της δημοσιογραφικής εργασίας στις ιστοσελίδες, διαδικασία την οποία έχει ήδη ξεκινήσει ο ΠΣΑΤ για τα αθλητικά portals.\nΟΙ ΕΡΓΑΖΟΜΕΝΟΙ ΤΟΥ SENTRA F.M. στον ΠΣΑΤ\nΜε αντιπροσωπεία των εργαζομένων στο ραδιοφωνικό σταθμό Sentra FM, συναντήθηκαν χθες στα γραφεία του ΠΣΑΤ ο πρόεδρος Σωτήρης Τριανταφύλλου, ο Α’ αντιπρόεδρος Αντώνης Αντωνόπουλος και ο Β’ αντιπρόεδρος Γιάννης Καραλής.\nΤο Δ.Σ. του ΠΣΑΤ άκουσε τα προβλήματα των εργαζομένων σε ένα από τα αθλητικά ραδιόφωνα της χώρας, στο οποίο συνεχίζεται η απεργία των τεχνικών , που κρίθηκε νόμιμη με την υπαρ. 1229/2012 δικαστική απόφαση του Μονομελούς Πρωτοδικείου Αθήνας.\nΟ ΠΣΑΤ που παραστάθηκε υπέρ των εργαζομένων κατά την εκδίκαση των ασφαλιστικών μέτρων, διακηρύσσει προς πάσα κατεύθυνση, πως θα συνεχίσει να συμπαρίσταται στο δίκαιο αγώνα τους και να συμβάλει, για να επαναπροσληφθούν όλοι οι απολυμένοι του ραδιοφωνικού σταθμού.\nNext «ΣΤΟΧΟΠΟΙΕΙ» ΤΟΝ ΚΩΣΤΑ ΝΙΚΟΛΑΚΟΠΟΥΛΟ Η ΠΑΕ ΟΛΥΜΠΙΑΚΟΣ


Νύχια: Αυτό είναι το λάθος που κάνεις με το μανικιούρ και χαλάει γρήγορα - 2+1 συμβουλές (Video) - Γυναίκα - Athens magazine\nΔες πως είναι το σωστό\n9 Ιουλίου 2021 14:36\nΝύχια: Τι λέει για τον χαρακτήρα σου το χρώμα που επιλέγεις να τα βάψεις;\nΝύχια: Όλες οι γυναίκες θέλουμε να έχουμε περιποιημένα νύχια και ένα κατάλληλο χρώμα στο βερνίκι μας είναι ικανό να φτιάξει τη διάθεσή μας. Βέβαια, κάθε φορά που βάφουμε τα νύχια μας δυσκολευόμαστε να αποφασίσουμε το χρώμα που θα τα κάνουμε. Ανάλογα με την εποχή, τη διάθεση και γενικότερα την ψυχολογία μας επιλέγουμε το χρώμα με το οποίο θα τα βάψουμε.\nΣυνήθως όμως τις περισσότερες φορές καταλήγουμε στα ίδια χρώματα, που αυτό τελικά κάτι σημαίνει για τον χαρακτήρα μας. Εσύ προτιμάς για τα νύχια σου σκούρα χρώματα ακόμα και το καλοκαίρι; Επιλέγεις πάντα παστέλ χρώματα ή έχεις μανία με το κόκκινο; Ή μήπως δοκιμάζεις περίεργες αποχρώσεις εκπλήσσοντας κάθε φορά την nail artist σου, αλλά και τον εαυτό σου;\nΗ διάσημη nail artist Michelle Saunders, με χρόνια εμπειρία στον χώρο και μεγάλες σταρς ανάμεσα στις πελάτισσές της, εξηγεί τι μπορεί να σημαίνει για τον χαρακτήρα σου η επιλογή σου. Παράλληλα δείτε τι συμβαίνει στο σώμα σας 10 ώρες αφότου βάψετε τα νύχια σας.\nΕίσαι δυναμική, ανεξάρτητη και αποφασιστική. Ένα μαύρο μανικιούρ δείχνει αυτοπεποίθηση και μια γυναίκα που μπορεί να ηγηθεί. Είναι επίσης το χρώμα των δημιουργικών ανθρώπων.\nΤο μαύρο, σημαίνει ότι έχεις μια καλλιτεχνική πλευρά. Ακόμα και αν δεν είσαι καλλιτέχνης, το μαύρο σημαίνει ότι έχεις ένα πολύ δημιουργικό μυαλό. Το χρώμα αυτό συμβολίζει το μυστήριο, το άγνωστο, την δύναμη, τον έλεγχο, τη σοβαρότητα.\nΕίσαι μια δυναμική προσωπικότητα με ηγετικές τάσεις. Σου αρέσει να έχεις τον έλεγχο των καταστάσεων και να δίνεις οδηγίες στους άλλους. Είσαι πολύ περιγραφική και οι άλλοι πάντα περνούν ωραία μαζί σου.\nΚλασικό και διαχρονικό, το κόκκινο χρώμα στα νύχια υποδεικνύει μια γυναίκα που δίνει βάση στην κομψότητα και τη θηλυκότητά της. Συμβολίζει το πάθος, τον ερωτισμό, τη δύναμη, την αποφασιστικότητα και την ανεξαρτησία.\nΈχεις αυτοπεποίθηση και αυτό σε κάνει ελκυστική και σέξι στα μάτια των άλλων. Επίσης, σημαίνει ότι είσαι πολύ ώριμη και εκλεπτυσμένη. Οι φίλοι σου ζητούν τις συμβουλές σου, ειδικά σε προβλήματα σχέσεων και ξέρουν ότι μπορούν να βασιστούν πάνω σου για σημαντικά προβλήματα.\n4. Απαλό ροζ και παστέλ χρώματα\nΑν σου αρέσει το απαλό ροζ ή άλλα παστέλ χρώματα, σημαίνει ότι είσαι ευγενική και φιλική. Έχεις φιλοδοξίες και βάζεις στόχους. Επίσης, αυτό που σε διακατέχει είναι η κομψότητα και ο ρομαντισμός.\nΠιστεύεις στον έρωτα και την αγάπη. Το ροζ φέρνει ηρεμία, χαλαρότητα αλλά και συναισθηματική αστάθεια.\nΤα διακριτικά νύχια, βαμμένα κοντά στο φυσικό τους χρώμα, προδίδουν μια ευχάριστη προσωπικότητα, χωρίς ιδιοτροπίες. Δεν είσαι το κέντρο της προσοχής, αλλά είσαι αξιαγάπητοι.\nΑποπνέεις ηρεμία και οι κοντινοί σου άνθρωποι σε θεωρούν αξιόπιστη και σου εκμυστηρεύονται τα προβλήματά τους. Σου αρέσει να περνάς χρόνο με τον εαυτό σου. Είσαι ρεαλίστρια, αλλά και προοδευτική.\nΕίναι το απόλυτο χρώμα πειραματισμού και υποδεικνύει ένα δημιουργικό και ανοιχτό σε νέες προτάσεις άνθρωπο. Απεχθάνεσαι τις εντάσεις και τους καβγάδες. Είσαι άτομο εμπιστοσύνης, εμπνέεις οικειότητα και υπευθυνότητα.\nΝύχια: Όλοι γνωρίζουμε αυτό το πρόβλημα: είσαι στα μισά του μανικιούρ όταν καταλαβαίνεις πως έχει έρθει η ώρα να αλλάξεις χέρι και να βάψεις το καλό σου. Το να βάψεις το καλό σου χέρι σημαίνει πως πρέπει να το κάνεις με το άλλο και δεν μπορείς να είσαι σίγουρη πως θα τα καταφέρεις όπως θα ήθελες. Πείτε αντίο σ’αυτό το πρόβλημα χρησιμοποιώντας αυτή την απλή τεχνική!\nΔείτε την στο βίντεο και θα καταλάβετε: Το να βάφεις μόνη σου τα νύχια σου είναι κάτι πολύ καλό. Είναι οικονομικό, σχετικά απλό και σε αφήνει να βάζεις την προσωπική σου πινελιά. Όταν όμως βάφεις όλο σου το δάχτυλο κόκκινο, τα πράγματα αλλάζουν. Πώς να βάψετε το καλό σας χέρι.\nΕίναι τόσο απλό - στην ουσία το καλό σας χέρι κάνει όλη την δουλειά μόνο του! Το άλλο απλά κρατάει το βουρτσάκι ενώ κουνάτε τα δάχτυλά σας.\nΤα μυστικά του κόκκινου κραγιόν - Όλα τα tips\nΜακιγιάζ - Καλοκαίρι 2021: Τα top makeup trends και χρώματα της σεζόν


Γιατί παραψήθηκε το φαγητό στο φούρνο; – Έκτορας Μποτρίνι\nΑν σου συμβαίνει συχνά να παραψήνεται το φαγητό στο φούρνο, ίσως φταίει το ταψί σου. Κι αυτό γιατί τα σκουρόχρωμα ταψιά απορροφούν περισσότερη θερμότητα από τα ανοιχτόχρωμα, με αποτέλεσμα π.χ. να καίγεται η βάση του κέικ ή των μπισκότων σου.\nΣε περίπτωση που όλα τα ταψιά σου είναι σκουρόχρωμα, δοκίμασε να μειώσεις ελαφρώς το χρόνο ψησίματος. Ή, απλά, επένδυσε σε μερικά νέα σκεύη.


Το εντυπωσιακό κιτ της Vallara μεταμορφώνει τη Chevrolet Corvette C6 (+video) | NewsAuto.gr\nΗ εταιρεία πίσω από το επιθετικό κιτ λοιπόν ονομάζεται Valarra, το παράγει για περίπου 18 μήνες, αλλά μόλις πρόσφατα την ανακαλύψαμε αφού ένα από τα αυτοκίνητα με το ανάλογο “κοστούμι” εντοπίστηκε σε μια συνάντηση για την πρόσφατη εκδήλωση TX2K21 στο Houston Raceway Park, στο Τέξας.\nΣυνήθως, αξεσουάρ που προσφέρονται για αυτοκίνητα επιδόσεων όπως η C6 Corvette αποτελούνται από επανασχεδιασμένους εμπρός και πίσω προφυλακτήρες, μοναδικές πλευρικές ποδιές και ειδικά τόξα τροχών. Ωστόσο, το κιτ από τη Vallara είναι πολύ πιο ολοκληρωμένο και αντικαθιστά σχεδόν κάθε πάνελ της γνωστής μας “Vette” εκτός βέβαια της οροφής.\nΤο μπροστινό μέρος του κιτ περιλαμβάνει μοναδικούς προβολείς, μεγαλύτερη γρίλια, αιχμηρές επιφάνειες και νέες εισαγωγές αέρα που αποτελούνται από σφυρήλατα ανθρακονήματα. Επίσης νέο είναι το καπό, με ενσωματωμένους αεραγωγούς και συμπληρώνεται από μια σειρά από μοναδικές καμάρες στους εμπρός τροχούς και πάνελ.\nΗ αγαπημένη μας θέα για τη VallaraVette είναι από το πλάι, εκεί όπου έχουν τοποθετηθεί καινούργιες επιφάνειες στις πόρτες, με έντονες πτυχές που μεταμορφώνουν το αμάξωμα αλλά και τη συνολική εμφάνιση της Corvette. Άλλες αλλαγές που έγιναν περιλαμβάνουν νέα τόξα επάνω από τους πίσω τροχούς και μοναδικές πλευρικές ποδιές από σφυρήλατο ανθρακόνημα επίσης.\nΗ ολοκλήρωση του μετασχηματισμού έρχεται με ένα νέο και εντυπωσιακό οπίσθιο άκρο που δεν έχει απολύτως τίποτα κοινό με το αντίστοιχο της τυπικής Corvette και διαθέτει μια πανύψηλη πίσω πτέρυγα, μοναδικά πίσω φώτα και επανατοποθετημένες απολήξεις εξάτμισης.\nΟι τιμές για το bodykit VallaraVette ξεκινούν από τα 18.000 δολάρια, όχι άσχημα, λαμβάνοντας υπόψη την επίδραση που έχει (αισθητική και ουσιαστική) στην εργοστασιακή C6.\nΑναδιάρθρωση στη Michelin – Πρόωρες συνταξιοδοτήσεις και επενδύσεις


Βραδιές ποδοσφαίρου με Pizza-fe-mail.gr\nΒραδιές ποδοσφαίρου με Pizza\n5 Ιουνίου 2006 | 11:42 μ.μ.\nΠοια είναι η πρώτη σας σκέψη όταν ακούτε τη λέξη μουντιάλ; Μήπως βραδιές με φίλους στο σπίτι, παγωμένη μπύρα και ζεστή πίτσα; Δηλαδή η κλασική ανδρική επιλογή όταν πρόκειται για ποδόσφαιρο και όχι μόνο! Η πίτσα είναι η πιο αγαπημένη λιχουδιά που μπορείτε να απολαύσετε εύκολα και γρήγορα σε κάθε ευκαιρία με την Αφράτη Ζύμη για Πίτσα Pillsbury!\nΔημιουργείστε μοναδικές σπιτικές νοστιμιές με πρωτότυπους γευστικούς συνδυασμούς, εμπνευστείτε από τις χώρες συμμετοχής στη διοργάνωση και κάντε την προετοιμασία της πίτσας μέρος του «παιχνιδιού». Τολμήστε ιταλική πίτσα ναπολιτάνα με προσούτο και μοτσαρέλα ή γερμανική με λουκάνικα και πιπεριές.\nΤο βασικό μυστικό όμως της νόστιμης πίτσας κρύβεται στη ζύμη της. Αυτό το ξέρει καλά η Pillsbury, η οποία δημιούργησε τη μοναδική φρέσκια ζύμη για πίτσα στην Ελληνική αγορά, που διατίθεται σε οικογενειακή και ατομική συσκευασία. Εύκολη στη χρήση, εύγευστη και τραγανή, αποτελεί ιδανική λύση για τις στιγμές που θέλετε να απολαύσετε εύκολα και γρήγορα μοναδικές σπιτικές νοστιμιές, με τα αγνά και φρέσκα υλικά που θα επιλέξετε.\nΑπλώστε την Αφράτη Ζύμη για Πίτσα Pillsbury, προσθέστε τα υλικά της αρεσκείας σας και αφήστε την φαντασία σας ελεύθερη να δημιουργήσει εύκολα και γρήγορα μοναδικές σπιτικές γεύσεις με εξασφαλισμένη επιτυχία. Η πιο τραγανή πίτσα θα είναι έτοιμη σε ελάχιστο χρόνο, γεμίζοντας το σπίτι με τη λαχταριστή μυρωδιά της φρεσκοψημένης ζύμης και θα καθηλώσει -έστω και για λίγο- ακόμα και τους πιο φανατικούς ποδοσφαιρόφιλους!\nPillsbury, ο ειδικός στη φρέσκια ζύμη!


ΜΙΑ ΒΑΣΙΛΙΣΣΑ ΕΙΝΑΙ ΠΑΝΤΑ ΒΑΣΙΛΙΣΣΑ: Δεκεμβρίου 2013\nPosted by haridimos at 12/31/2013 10:22:00 μ.μ. Δεν υπάρχουν σχόλια: Links to this post\nPosted by haridimos at 12/17/2013 10:28:00 μ.μ. Δεν υπάρχουν σχόλια: Links to this post\nPosted by haridimos at 12/15/2013 01:13:00 μ.μ. Δεν υπάρχουν σχόλια: Links to this post\nPosted by haridimos at 12/14/2013 04:18:00 μ.μ. Δεν υπάρχουν σχόλια: Links to this post\nPosted by haridimos at 12/08/2013 04:08:00 μ.μ. Δεν υπάρχουν σχόλια: Links to this post\nPosted by haridimos at 12/07/2013 03:36:00 μ.μ. Δεν υπάρχουν σχόλια: Links to this post\nPosted by haridimos at 12/01/2013 03:23:00 μ.μ. Δεν υπάρχουν σχόλια: Links to this post


Οδηγούμε το αναν��ωμένο Opel Insignia 2.0 cdti ecoFLEX - Star.gr\nAUTO Δευτέρα, 19 Μαΐου 2014, 15:31\nΟδηγούμε το ανανεωμένο Opel Insignia 2.0 cdti ecoFLEX\nΤα βάζουμε όλα στη… ζυγαριά\nΣήμερα στην Ελλάδα όπου οι φόροι… «μαστιγώνουν» τα αυτοκίνητα με κυβισμό από 2000 κυβικά εκατοστά και πάνω, αρχίζει να μπαίνει σε δίλημμα για το αν θα πρέπει να απευθυνθεί σε αυτή την κατηγορία. Όμως εδώ μπαίνει σε λειτουργία η …ζυγαριά με τα θετικά.\nΣτην περίπτωση του ανανεωμένου Opel Insignia 2.0 cdti στην μία πλευρά μπαίνει ο φόρος και στην άλλη μια σειρά από θετικά σημεία. Πρώτον είναι το μοναδικό αυτοκίνητο στην κατηγορία αυτή με συμβατικό κινητήρα που δεν πληρώνει τέλη κυκλοφορίας καθώς οι εκπομπές ρύπων είναι κάτω από 100 γρμ./χλμ. Δεύτερον είναι ιδιαίτερα οικονομικό στα καύσιμα χωρίς να υστερεί σε επιδόσεις.\nΤρίτον είναι ένα πραγματικά εντυπωσιακό αυτοκίνητο ειδικά μετά την τελευταία ανανέωση του με αεροδυναμικό συντελεστή στα 0.25. Τέταρτον διαθέτει σύγχρονη τεχνολογία με πολλά ηλεκτρονικά συστήματα άνεσης και ασφάλειας.\nΌμως ας ξεκινήσουμε την δοκιμή μας με το Opel Insignia 2.0 cdti. Οι σχεδιαστικές αλλαγές στα φωτιστικά σώματα σε σχήμα φτερού όπου υπάρχει τεχνολογία LED και οι πινελιές με τα νικελένια «φιλέτα» προσδίδουν μια εντυπωσιακή εμφάνιση στο μεγάλο επιβλητικό αμάξωμα.Περνώντας στο εσωτερικό βλέπεις ότι υπάρχουν στην διάθεση των επιβατών άνετοι χώροι για αυτούς αλλά και 530-1470 λίτρα (αναδίπλωση καθισμάτων) διαθέσιμα λίτρα για τις αποσκευές τους.\nΤο ταμπλό διαθέτει ανάλογη σύγχρονη επιθετική σχεδίαση με το εξωτερικό, με όμορφα όργανα και την τεχνολογία να κάνει έντονη την παρουσία της. Ξεχωρίζει η μεγάλη έγχρωμη οθόνη που ενσωματώνει πολλές λειτουργίες smartphone μέσα στο αυτοκίνητο και λειτουργεί μέσω touchpad (επιφάνεια αφής), touchscreen, χειριστηρίων στο τιμόνι καθώς και με φωνητικές εντολές, προσφέροντας έτσι τέσσερις διαφορετικές επιλογές στον οδηγό. Πάντως για τον χειρισμό του όλου συστήματος χρειάζεται χρόνος εξοικείωσης.\nH…ζυγαριά «βαραίνει» θετικά στον τομέα του κινητήρα. Το υπερτροφοδοτούμενο μηχανικό σύνολο μπορεί να …τιμωρείται από την εφορία για τον κυβισμό των 2 λίτρων ,όμως έχει να αντισταθμίσει σε αυτό τις εκπομπές καυσαερίων που είναι στα 99 γρ./χλμ CO2 τιμή που σε απαλλάσσει από τα τέλη κυκλοφορίας.\nΣτην πράξη η ισχύς των 140 ίππων στις 4000 σ.α.λ. είναι αρκετή για να επιταχύνει, με την βοήθεια του πολύ καλά κλιμακούμενου κιβωτίου ταχυτήτων με τις 6 σχέσεις ,το Insignia των 1470 κιλών από τα 0-100 χλμ./ώρα σε μόλις 10,5 δευτερόλεπτα με την τελική ταχύτητα να αγγίζει τα 205 χλμ./ώρα. Ο κινητήρας είναι πρόθυμος να… «εργαστεί» από χαμηλά καθώς η ροπή στρέψης των 370 Nm εμφανίζεται στο …ρελαντί των 1750 σ.α.λ.\nΤο Insignia ενδείκνυται για μεγάλα ταξίδια εκεί όπου αν οδηγήσεις χαλαρά, βλέπεις την κατανάλωση να κυμαίνεται στα 4 λίτρα. Αλλά και εντός των τειχών της πόλης η κατανάλωση παραμένει χαμηλή χάρη και στην βοήθεια του συστήματος start&stop.Την ίδια στιγμή χαίρεσαι ένα άνετο ταξίδι με πολύ καλή ποιότητα κύλισης , το τιμόνι δίνει καλή πληροφόρηση ενώ και στις κλειστές καμπές του δρόμου τα «πατήματα» είναι ασφαλή με το στάνταρ ESP να επεμβαίνει διακριτικά όπου χρειάζεται.\nΞεχωρίζει η λειτουργία του συστήματος Flexride, που δίνει την δυνατότητα στο αυτοκίνητο να ρυθμίζει τις λειτουργίες του (τιμόνι, γκάζι, αναρτήσεις) ανάλογα με τις συνθήκες οδήγησης .Η Opel δίνει την δυνατότητα στον οδηγό να διαλέξει ένα πλούσιο επίπεδο εξοπλισμού που περιλαμβάνει προηγμένα συστήματα υποστήριξης μέσω ραντάρ και κάμερας με Adaptive Cruise Control μέχρι Side Blind Spot Alert (προειδοποίηση τυφλού σημείου) Forward Collision Alert (προειδοποίηση εμπρόσθιας σύγκρουσης).\nΗ κάμερα οπισθοπορείας με τις λειτουργίες Rear Cross Traffic Alert, Lane Change Alert και Side Blind Zone Alert διασφαλίζει βέλτιστη ορατότητα στο πλάι και πίσω. Όμως πέρα από όλους αυτούς τους κωδικούς ασφαλείας , στο τέλος της δοκιμής βλέπεις ότι έχεις να κάνεις με ένα σύγχρονο αυτοκίνητο που «τσιγκουνεύεται» στα καύσιμα και κρύβει την οικογενειακή του ταυτότητα χάρη στην επιθετική σχεδίαση του αμαξώματος. Η τιμή για την βασική έκδοση είναι στα 22886 με τις ειδικές προσφορές που κάνει η ελληνική αντιπροσωπεία.


Γιατί τιμούμε το πρόσωπο της Παναγίας μία ημέρα μετά τα Χριστούγεννα; | Ολύμπιο Βήμα\nΠέμπτη 2 Ιουλ 2020 11:55\nΑρχική >Ιστολόγια >Το ιστολόγιο του/της fotistz >Γιατί τιμούμε το πρόσωπο της Παναγίας μία ημέρα μετά τα Χριστούγεννα;\nΗ Εκκλησία λοιπόν πολύ σοφά προβάλει μετά τα μεγάλα κοσμοσωτήρια γεγονότα και τα πρόσωπα που συνέβαλαν σ’αυτά. Η Σύναξη της Υπεραγίας Θεοτόκου όπως είπαμε γίνεται στις 26 Δεκεμβρίου. Πολλές φορές η Εκκλησία τιμά την Μαρία, την Παναγία μας. Αυτήν την ημέρα όμως την τιμά για να μην ξεχάσουμε σε ποια οφείλουμε τα Χριστούγεννα, διότι στο πρόσωπό της αναγνωρίζεται ο άνθρωπος του Θεού που έκανε τον Θεό, Άνθρωπο.\nΗ Παναγία μας κατέχει όλα εκείνα τα χαρακτηριστικά που ο Θεός «αναζητούσε» σε κάποιον άνθρωπο ώστε να μπορέσει να γίνει ο Ίδιος Άνθρωπος. Και η Μαρία τα είχε όλα αυτά. Παρθενία ψυχής και σώματος, απλότητα, ταπείνωση. Αυτά τα χαρακτηριστικά έκαναν τον Θεό να ελκυστεί από το κάλλος του πλάσματός Του. Φυσικά όλα αυτά τα χαρίσματα ήταν από τον ίδιο τον Θεό, όμως η κόρη του Ιωακείμ και της Άννας τα καλλιέργησε προς δόξαν Θεού. Δεν τα έθαψε, δεν τα σπατάλησε. Όμως αν και τα χαρίσματα της Μαρίας ήταν αυτά που ήλκησαν τον Θεό, τίποτα δεν θα μπορούσε να γίνει εάν η Μαρία δεν έλεγε το «ναι» σ’αυτήν την πρόταση του Θεού να γίνει μητέρα Του.\nΟι υπερτυχεροί του Χριστουγεννιάτικου Λαϊκού Λαχείου...\nΣχεδόν 116.000 δέντρα θα διατεθούν ενόψει Χριστουγέννων...


Κάθετη απογείωση πυραύλων από τη NASA - Newsbomb\nΤΕΧΝΟΛΟΓΙΑ 17/08/2013 03:06\nΚάθετη απογείωση πυραύλων από τη NASA\nΈνα νέο επαναστατικό σύστημα απογείωσης και προσγείωσης δοκιμάζει η NASA τους τελευταίους 18 μήνες. H αμερικανική διαστημική υπηρεσία ανακοίνωσε την Τρίτη 13 Αυγούστου ότι και η τελευταία δοκιμή που πραγματοποίησε ήταν απόλυτα επιτυχής.\nΤο σύστημα βασίζεται σε έναν πύραυλο που ονομάζεται «Xombie» και επιτρέπει στο σκάφος στο οποίο βρίσκεται να απογειώνεται και να προσγειώνεται κάθετα. Δοκιμάζεται για χρήση σε διαστημικά σκάφη που θα πραγματοποιούν προσεδαφίσεις σε άλλους πλανήτες ή αστεροειδείς.\nΗ κάθετη προσγείωση και κυρίως προσεδάφιση κρίνεται ως πιο πρακτική και ασφαλής για τα διαστημικά σκάφη και όχι μόνο. Οι ειδικοί αναφέρουν ότι αν σχεδιαστούν και αεροσκάφη που θα απογειώνονται και θα προσγειώνονται κάθετα στον πλανήτη μας όχι μόνο θα μπορούν να φτάσουν σε απροσπέλαστες σήμερα περιοχές, αλλά θα αλλάξουν συνολικά τη βιομηχανία αερομεταφορών.


Απογευματοβραδινή πεζοπορική βόλτα με αφήγηση παραμυθιών για μεγάλους… και μικρούς, στο ελατόδασος της Πάρνηθας – Green.gr | Οικολογία + Περιβάλλον\nHomeΝέα για την οικολογία και το περιβάλλονEventsΑπογευματοβραδινή πεζοπορική βόλτα με αφήγηση...\n13 July, 2017 by admin in Events 0 1\nΑπογευματοβραδινή βόλτα με αφήγηση παραμυθιών, το Σάββατο 15 Ιουλίου 2017\nΤο παραμύθι είναι μαγικό, μέσα από αυτό μπορούμε να εκφράσουμε τους φόβους, τα άγχη, τις επιθυμίες, τις ελπίδες και τα όνειρα, να ταξιδέψουμε σε κόσμους φανταστικούς και να γελάσουμε.\nΜια ιδιαίτερη πεζοπορική βόλτα για το κλείσιμο της σεζόν, με αφήγηση παραμυθιών για μεγάλους και μικρούς, μέσα στη μαγεία του ελατόδασους.\nΘα κινηθούμε μέσα από ορεινά μονοπάτια, σε μία διαδρομή που μπορούν να συμμετέχουν αρχάριοι και παιδιά (8 ετών και άνω).\nΘα είναι βολικό να έχετε μαζί σας ψάθες ή μαξιλαράκια, γιατί θα κάτσουμε κάτω κατά τη διάρκεια της διαδρομής μέσα στο δάσος, όπου θα απολαύσουμε την αφήγηση των παραμυθιών!\nΜαζί μας στο ταξίδι αυτό θα είναι, η αφηγήτρια παραμυθιών Σμαράγδα Αποστολάτου.\nΤο Φλαμπούρι θα είναι ανοιχτό για τελευταία μέρα την Κυριακή 16 Ιουλίου, πριν τις καλοκαιρινές διακοπές.\nΜε τη νέα σεζόν θα ξεκινήσει και πάλι όπως πάντα, το πρώτο Σαββατοκύριακο του Σεπτέμβρη, Σάββατο 02/09/17\nΠεριλαμβάνει αφήγηση παραμυθιών, 2 σουβλάκια με ψωμάκια και κρασί, μπύρα ή αναψυκτικό.\nΏρα συνάντησης στο Φλαμπούρι 18:30′\nΏρα έναρξης πεζοπορικής βόλτας 19:00′\nΏρα επιστροφής ~22:00′\nΘα πρέπει να είστε 30′ νωρίτερα στο καταφύγιο και να προμηθευτείτε το κουπόνι συμμετοχής μόλις φτάσετε.\nΓια το βράδυ μετά τη βόλτα θα υπάρχουν χωριάτικες πίτες, σπιτικά φαγητά, ψητά, κρασάκι και γλυκά, ενώ όποιος θέλει μπορεί να διανυκτερεύσει. Για τη διαμονή απαιτείται κράτηση.\nΝα υπολογίζετε ότι στην Πάρνηθα η θερμοκρασία το καλοκαίρι είναι 8-10 βαθμούς πιο χαμηλή από την πόλη.


Αποκλειστικό: Βολές με νέες ρουκέτες για τα RM-70 του Πυροβολικού - Defence Review\nHome /Άμυνα, Ελλάδα, Κεντρικά, Προτεινόμενα/Αποκλειστικό: Βολές με νέες ρουκέτες για τα RM-70 του Πυροβολικού\nΤο θέμα του εκσυγχρονισμού των ελληνικών Πολλαπλών Εκτοξευτών Πυραύλων (ΠΕΠ) τύπου RM-70 μας έχει απασχολήσει σε προγενέστερο χρόνο. Οι τελευταίες εξελίξεις έρχονται από το Βελιγράδι όπου βρεθήκαμε τις προηγούμενες μέρες στα πλαίσια ενός ταξιδιού για τη Σερβική αμυντική βιομηχανία και τη προσπάθεια που επιχειρεί η τελευταία με στόχο να διεισδύσει εξοπλιστικά στις Ελληνικές Ένοπλες Δυνάμεις και κυρίως στον Στρατό Ξηράς.\nΌπως είναι γνωστό η ελληνική πλευρά έχει παραλάβει μέσω χορηγίας προς δοκιμή και επιχειρησιακή αξιολόγηση ένα μικρό απόθεμα των 20 ρουκετών από την Σερβική Yugoimport που δραστηριοποιείται στην κατασκευή ρουκετών. Πρόκειται για ρουκέτες σερβικής κατασκευής και προέλευσης των 122 χιλιοστών τύπου G 2000 ικανές να βληθούν από τους ΠΕΠ RM-70 του Πυροβολικού Μάχης. Από το απόθεμα των 20 ρουκετών που τονίζουμε δεν είναι μέρος κάποιας προμήθειας όπως μας επιβεβαίωσαν πηγές του ΓΕΣ, οι ρουκέτες είναι με μέγιστο βεληνεκές τα 40 χιλιόμετρα. Ο λόγος που επιλέγει το Πεδίο Βολών Κρήτης είναι τα μεγάλη βεληνεκή που προσφέρει.\nΟι βολές προγραμματίζονται να λάβουν χώρα την εβδομάδα 25 με 29 Νοεμβρίου 2019 ενώ την επόμενη εβδομάδα 11 με 15 Νοεμβρίου θα πραγματοποιηθούν βολές από την 181 Μοίρα Κατευθυνόμενων Βλημάτων HAWK της Θεσσαλονίκης καθώς και την 171 Μοίρα Ελαφρού Αντιαεροπορικού Πυροβολικού από την Ξάνθη. Οι βολές θα είναι από HAWK και Stinger. Στελέχη της Διεύθυνσης Πυροβολικού του ΓΕΣ θα αξιολογήσουν τα αποτελέσματα των σερβικών ρουκετών με στόχο η Διεύθυνση Αμυντικού Σχεδιασμού και Προμηθειών του ΓΕΣ να εκκινήσει τις σχετικές διαδικασίες με στόχο την απόκτηση τους σε συνεργασία με τη ΓΔΑΕΕ στα πλαίσια του εκσυγχρονισμού των ΠΕΠ. Σήμερα, oι ΠΕΠ RM-70 βάλλουν ρουκέτες τύπου JROF με ελάχιστο βεληνεκές τα 5 χιλιόμετρα και μέγιστο τα 20,4 χιλιόμετρα.\nΤονίζεται ότι οι ΠΕΠ MLRS και RM-70 αποτελούν συστήματα υψηλού βαθμού ευκινησίας, με υψηλό ρυθμό βολής πυραύλων εδάφους – εδάφους, ελευθέρας και κατευθυνόμενης πτήσεως. Έχουν σχεδιαστεί για να συμπληρώνουν το Πυροβολικό Μάχης, να προσβάλλουν τα μετόπισθεν του εχθρού, να εκτελούν βολές αντιπυροβολικού, καταστολής Α/Α άμυνας και βολές εναντίον στόχων μεγάλης σπουδαιότητας για τον εχθρό. Επιπλέον, δύνανται να ενισχύσουν τα φίλια πυρά, προσβάλλοντας πυκνές διατάξεις μηχανοκίνητων εχθρικών στόχων. Η Μοίρα ΠΕΠ (MLRS, RM-70) είναι οργανική μονάδα του Σώματος Στρατού και μπορεί να διατεθεί στο σύνολο ή τμηματικά στις υφιστάμενες Μεραρχίες ή Ταξιαρχίες του. Η πυροβολαρχία ΠΕΠ (όταν διατίθεται ανεξάρτητα) είναι οργανική μονάδα Τεθωρακισμένης ή Μηχανοκίνητης Μεραρχίας – Ταξιαρχίας.\nΟι δυνατότητες των ΠΕΠ τους καθιστούν ως ένα από τα πλέον ευπροσάρμοστα συστήματα Πυροβολικού Μάχης, τόσο για τις κοινές όσο και για τις συνδεδυασμένες επιχειρήσεις. Λόγω του βεληνεκούς, της ευκινησίας και της δραστικότητας των πυρών του, έχει τη δυνατότητα να παρέχει ένα ευρύ φάσμα πύρων υποστηρίξεως, παρέχοντας εγγύς υποστήριξη στις μονάδες ελιγμού, προστατεύοντας τις φιλίες δυνάμεις με πυρά αντιπυροβολικού και προσβάλλοντας ζωτικούς στόχους και συγκεντρώσεις του εχθρού για την υποστήριξη του ελιγμού του υποστηριζόμενου Διοικητού.\nΤα ΠΕΠ RM-70 διαδραματίζουν καταλυτικό ρόλο στην άμυνα νήσων αφού με βολές ρουκετών των 122 χιλιοστών δύναται να χτυπήσουν την εχθρική αποβατική ενέργεια κατά τ η φάση της κίνησης προς την ακτή ή της προσγειάλωσης με διαδοχικούς αντιαβακικούς φραγμούς. Εφόσον είναι δυνατόν, προσβάλλονται οι εχθρικές δυνάμεις στα λιμάνια εξορμήσεως και στις απέναντι της νήσου ακτές. Επιδιώκεται η προσβολή των μεταγωγικών και των ΑΒΑΚ κατά την ανάπτυξή τους. Γίνεται ευρεία συμμετοχή των ΠΕΠ στους σταθερούς φραγμούς και κατά την απόβαση. Η χρήση τόσο των ΠΕΠ όσο και των βομβιδοφόρων βλημάτων των πυροβόλων 155 χιλιοστών και 8 ιντσών καθώς και των όλμων 4,2 ιντσών, λόγω της μεγάλης διασποράς τους και της αποτελεσματικότητάς τους, αποτελούν ένα καθοριστικό παράγοντα της όλης αμύνης της νήσου.\nΚάθε πυροβολαρχία Βολής ΠΕΠ – MLRS διαθέτει ένα τοπογραφικό τμήμα εφοδιασμένο με ένα όργανο προσδιορισμού θέσεως (PADS ή EPLSS). Το τμήμα αυτό παρέχει τοπογραφικά στοιχεία για τη τρέχουσα και τις σχεδιαζόμενες για το μέλλον, περιοχές αναπτύξεως των Ουλαμών. Κάθε εκτοξευτής είναι δυνατόν να φέρει μια συσκευή GPS (AN/PSN-11). Ο ΕΣ διαθέτει τοπογραφικό τμήμα εφοδιασμένο με EPLSS, ενώ προς το παρόν οι εκτοξευτές δεν φέρουν συσκευή GPS εκτός από ορισμένους. Η προσθήκη συστημάτων GPS στους ΠΕΠ διευκολύνει τον Αξιωματικό Βολής στην κατεύθυνση της πυροβολαρχίας.\nΤα συστήματα, τα οποία υπηρετούν στον Ελληνικό Στρατό (ΕΣ) εδώ και 24 χρόνια, έχουν αφήσει άριστες εντυπώσεις. Πρόκειται για όπλα «άρνησης περιοχής»: Η συγκεντρωτική βολή ενός RM-70 (40 ρουκέτες) καλύπτει μια επιφάνεια εμβαδού 30.000 τετραγωνικών μέτρων, η οποία «βομβαρδίζεται» με πυρ ίσο με το πυρ 256 κιλών εκρηκτικής ύλης. Με 25% αλληλοεπικάλυψη περιοχής μια μοίρα RM-70 (18 εκτοξευτές, 720 ρουκέτες) καλύπτει μια επιφάνεια εμβαδού 405.000 τετραγωνικών μέτρων (όσο δηλαδή ο Λόφος του Λυκαβηττού περίπου) με 4.608 κιλά εκρηκτικής ύλης. Το RM-70 είναι ένα πολύτιμο οπλικό σύστημα πραγματικής αποτροπής, το οποίο αναμένεται να παραμείνει σε υπηρεσία για πολλά ακόμα χρόνια, κυρίως λόγω της οικονομικής δυσκολίας της χώρας να αγοράσει νέα οπλικά συστήματα. Το θετικό είναι ότι στη διεθνή αγορά υπάρχουν αρκετές προτάσεις αναβάθμισης του RM-70 με πραγματικό μικρό κόστος, κυρίως από χώρες του πρώην ανατολικού μπλοκ.\nTAGS: M-270 MLRS MLRS RM-70 RM-70 Modular Ελληνικός Στρατός Πολλαπλός εκτοξευτής πυραύλων Πολλαπλός εκτοξευτής ρουκετών Πυροβολικό Πυροβολικό Μάχης


Η αγάπη, τελικά, υπάρχει παντού! - Queen.gr\nΗ αγάπη, τελικά, υπάρχει παντού!\nΜία σκέψη από την μακρινή Ιορδανία\nΚαλημέρα κορίτσια μου και καλή εβδομάδα από την εξωτική Ιορδανία! Όχι δεν θα μοιραστώ ακόμα μαζί σας τις δεκάδες εικόνες και tips που έχω συγκεντρώσει από το ταξίδι μου εδώ και από το ταξίδι μου στην Κουάλα Λουμπούρ, αυτό θα γίνει σύντομα και όπως πρέπει. Θέλω να μοιραστώ μαζί σας όμως μια σκέψη. Κάτι που βλέπω καθημερινά γιατί μάλλον άνοιξαν και τα μάτια μου με τόσο νέες και όμορφες εικόνες. Ότι παντού υπάρχει αγάπη!\nΑλήθεια τώρα, όσο γραφική και να ακούγομαι! Παντού όμως! Και για αυτό τον λόγο, μόνο αυτό να ψάχνετε, μόνο αυτό να «ζητάτε» και μόνο αυτό να δέχεστε. Βλέπω όμορφα ζευγάρια αγαπημένα, ωραίες παρέες, αγκαλιές, φιλιά... Απορώ με εμένα λίγο τι έκανα τόσο καιρό σε κάποιους τομείς, μου ρίχνω μια (μισή) μούντζα, και ξανά προς την δόξα τραβώ.\nΑπό την Aqaba με αγάπη.


filoftero: ΝΟΣΤΑΛΓΙΑ ΤΟΥ ΧΑΜΕΝΟΥ ΠΑΡΑΔΕΙΣΟΥ - Η παρακμή του δυτικού ανθρώπου\nΝΟΣΤΑΛΓΙΑ ΤΟΥ ΧΑΜΕΝΟΥ ΠΑΡΑΔΕΙΣΟΥ - Η παρακμή του δυτικού ανθρώπου\nΕίναι βέβαιο ότι μετά τη βιομηχανική επανάσταση σταθερά αυξήθηκε η εξάρτηση των ανθρώπων από τυποποιημένες μορφές μαζικής εργασίας και σήμερα απαιτούνται περισσότερες ώρες εργασίας έναντι χαμηλότερης αμοιβής. Τη μορφή της καταναγκαστικής εργασίας με στόχο το κέρδος επέβαλλε προοδευτικά η λευκή φυλή στα πλαίσια της αποικιοκρατικής της επέκτασης στον πλανήτη.\nΟι Ινδιάνοι των νησιών της Καραιβικής πχ εξοντώθηκαν συστηματικά από τους ναύτες του Κολόμβου και η κυριώτερη αιτία της βίαιας σύγκρουσης μεταξύ Ινδιάνων και λευκών εισβολέων φαίνεται ότι ήταν η άρνηση των ιθαγενών να εργαστούν στα ορυχεία των Ισπανών. Η εργασία είχε εντελώς διαφορετική πολιτισμική αξία στον κόσμο των Ινδιάνων σε σχέση με τον λευκό κατακτητή. Η έννοια του συστηματικού κέρδους δεν υπάρχει στους παλαιούς πολιτισμούς και όλες οι μορφές εργασίας στοχεύουν αποκλειστικά στην επιβίωση. Η κοσμοθεωρία ζωής του αρχαίου κόσμου είναι το «εργάζομαι για να ζω» σε αντίθεση με την προτεσταντική κοσμοθεωρία του χριστιανού αποικιοκράτη που συνοψίζεται στο «ζω για να εργάζομαι».\nΤελικά η ευδαιμονία μας κρίνεται από τη διάρκεια του ελεύθερου χρόνου μας. Αναπόφευκτα όμως τα σημερινά κοινωνικο-οικονομικά δεδομένα οδηγούν σε αύξηση του χρόνου εργασίας και περιορισμό του ελεύθερου χρόνου, μάλιστα η κοινωνία της αγοράς μέσα από τη μείωση της αμοιβής ωριαίας εργασίας οδηγεί εκβιαστικά σε αύξηση των ωρών απασχόλησης. Επιπλέον ο πολίτης του δυτικού κόσμου αποδίδει σχεδόν το μισό εισόδημα του στην εφορία και το ποσοστό αυτό προβλέπεται ότι θα αυξηθεί και περαιτέρω στο μέλλον. Καταιγιστικά φορολογείται πλέον και η ελάχιστη ατομική ιδιοκτησία και πρακτικά σύντομα οι περισσότεροι θα αναγκασθούν να πωλήσουν τα ακίνητα τους, εφόσον θα αδυνατούν με το πενιχρό εισόδημα τους να εξoφλήσουν τους θηριώδεις φόρους ακίνητης περιουσίας. Και βέβαια ενώ τυπικά το κράτος θα προβαίνει σε κατάσχεση της περιουσίας των πολιτών όμως η ακίνητη περιουσία (αφού πωληθεί πολύ φθηνά από το κράτος) θα βρεθεί τελικά στα χέρια μιας μικρής και πανίσχυρης οικονομικής ολιγαρχίας. Μάλιστα οι φορολογικές υπηρεσίες έχουν παγκόσμια αποκτήσει πλέον ένα ξεκάθαρα αστυνομικό και αυταρχικό πρόσωπο και είναι βέβαιο ότι στο εγγύς μέλλον ο φοροεισπράκτορας θα έχει και επίσημα δικαιοδοσίες αστυνομικού. Είναι επίσης ενδιαφέρον ότι στις ΗΠΑ δρομολογούνται ήδη νομικές διαδικασίες οι οποίες θα εμποδίζουν τους πολίτες να αντλούν ιδιωτικά νερό ή να καλλιεργούν τη γη και να παράγουν τροφή σε οικιακό επίπεδο, όπως έκαναν δηλαδή οι κάτοικοι αυτού του πλανήτη εδω και χιλιάδες χρόνια προκειμένου να επιβιώσουν. Έτσι πολυεθνικά οικονομικά συμφέροντα αποβλέπουν ενδεχόμενα στο να δημιουργήσουν μελλοντικές κοινωνίες οι οποίες θα είναι δέσμιες ενός απολυταρχικού κεντρικού συστήματος προμήθειας και αγοράς τροφής. Οι ΗΠΑ δυστυχώς έχουν εκφυλισθεί και παρακμάσει ως μοντέλο μεταπολεμικής δημοκρατίας και πλέον οι τύχες των ΗΠΑ κατευθύνονται από αδίστακτες οικονομικές ελίτ οι οποίες εμπνέονται από το δόγμα του νεο-φιλελευθερισμού της Σχολής του Σικάγου (βλ. πρόσφατο άρθρο στο περιοδικό Der Spiegel). Οι ιδέες του νεοφιλελευθερισμού, ο οποίος αποτελεί πλέον την επίσημη «θρησκεία» των αγορών, ροκάνισαν προοδευτικά τις ανθρωπιστικές αξίες, διέφθειραν την πολιτική και εκφύλισαν την δημοκρατία σε παγκόσμιο επίπεδο. Αποτέλεσμα της διάβρωσης των πολιτικών θεσμών από τον νεοφιλελευθερισμό αποτελεί στην ουσία και η τρέχουσα παγκόσμια οικονομική κρίση που οδηγεί όλο και περισότερους λαούς στο στόμα του ΔΝΤ (βλ. το εξαιρετικό βιβλίο της Ναόμι Κλάιν: Το Δόγμα του Σοκ).\n(Καρδιολόγου στο Ωνάσειο Καρδιοχειρουργικό Κέντρο, συνθέτη & συγγραφέα)


Κοινοτικό Συμβούλιο Ψευδά » Μάθετε το χωριό μας » Δυσκολίες που αντιμετώπιζαν\nΑρχική » Μάθετε το χωριό μας » Δυσκολίες που αντιμετώπιζαν\nΔυσκολίες που αντιμετώπιζαν\nΟι κάτοικοι του χωριού παρά τις ευχάριστες συνθήκες κάτω από τις οποίες ζούσαν αντιμετώπιζαν και αρκετές δυσκολίες. Το μεγαλύτερο πρόβλημα ήταν το μεταφορικό μέσο. Οι κάτοικοι δεν είχαν αυτοκίνητο και έτσι κινούνταν μόνο με γαϊδούρια. Ήταν πολύ κουραστικό για κείνους να πάνε στην πόλη για τις διάφορες δουλειές που είχαν.\nΤα παιδιά, όταν αποφοιτούσαν από το δημοτικό, δε συνέχιζαν τη φοίτηση τους στο γυμνάσιο, γιατί δεν είχαν μεταφορικό μέσο. Αν κάποιος αποφάσιζε να στείλει το παιδί του να «σπουδάσει» στο γυμνάσιο, έπρεπε να του βρει σπίτι να νοικιάσει και μια καλή οικογένεια για να το φροντίσει. Κι αυτά, στην ηλικία των μόλις δώδεκα χρόνων. Γι αυτό πολλοί από τους κατοίκους του χωριού, παρά τη θέληση τους για τα γράμματα, εγκατέλειπαν το σχολείο και ασχολούνταν με γεωργικές ή άλλες εργασίες, για να βγάλουν τα προς το ζην.\nΤο πρώτο αυτοκίνητο έφθασε στο χωριό μόλις το 1948 κι η ζωή άρχισε να γίνεται ευκολότερη.\nΈνα άλλο εξίσου σημαντικό πρόβλημα ήταν ο ηλεκτρισμός. Δεν είχαν ηλεκτρικό ρεύμα, γι΄ αυτό οι άνθρωποι τα βράδια, κάτω από το φως της λάμπας του πετρελαίου, συνέχιζαν τις εργασίες τους. Οι μαθητές διάβαζαν και οι κοπέλες κεντούσαν. Φυσικά χωρίς ηλεκτρισμό δεν υπήρχαν ψυγεία κι όλες οι άλλες οικιακές συσκευές που χρησιμοποιούμε σήμερα. Δεν είναι δύσκολο να αναλογιστεί κανείς πόσο δύσκολη ήταν η καθημερινότητα τους.\nΤο πρώτο αυτοκίνητο που έφτασε στο χωριό ήταν το 1948. Ήταν ένα κόκκινο δεκαθέσιο και το έφερε στο χωριό ο κ. Παναγιώτης Παπακωνσταντίνου.\nΤο ηλεκτρικό ρεύμα φώτισε τον Ψευδά τον Νοέμβριο του 1965 και μαζί με αυτό ήρθε και η πρώτη τηλεόραση στο καφενείο του χωριού.\nΣτο καφενείο του χωριού μαζεύονταν κάθε Παρασκευή βράδυ άντρες και γυναίκες για να παρακολουθήσουν «πάλη» στην τηλεόραση. Τα βράδια της Τετάρτης οι άντρες μπορούσαν να παρακολουθήσουν το γνωστό ανατολίτικο χορό, το χορό της κοιλιάς.\nΤο ραδιόφωνο ήχησε γύρω στο 1950, πριν τον αγώνα της Ε.Ο.Κ.Α. του 1955-’59.\nΤο τηλέφωνο κτύπησε για πρώτη φορά στον Ψευδά το 1982.\nΣτους γάμους οι καλεσμένοι δεν έδιναν χρήματα για δώρο αλλά διάφορα προϊόντα που παρήγαγαν, όπως λάδι, σιτάρι κ.α.\nΤο καλύτερο γλυκό που έφτιαχναν οι γυναίκες του χωριού ήταν του μοσφίλου.\nΤο Δημοτικό Σχολείο Ψευδά ιδρύθηκε γύρω στο 1920. Πριν από αυτή τη χρονολογία οι μαθητές έκαναν μάθημα στο χώρο που στεγάζεται σήμερα η Κοινοτική Βιβλιοθήκη. Αργότερα κτίστηκε η πρώτη αίθουσα του σημερινού σχολείου, αυτή που αντικρίζει κανείς ανεβαίνοντας τις σκάλες, στη νότια πτέρυγα του σχολείου. Στο σχολείο, τότε, δούλευε ένας μόνο δάσκαλος, ο οποίος, επειδή δεν υπήρχαν μεταφορικά μέσα, έμενε στο χωριό μαζί με την οικογένεια του, σε σπίτι που του παραχωρούσε το χωριό (στο παλιό σχολείο). Γύρω στο 1935 φοιτούσαν στο σχολείο 37 μαθητές, όλοι σε μία αίθουσα.\nΌποτε κτυπούσε η καμπάνα, τα παιδιά έρχονταν στο σχολείο κι έκαναν τα μαθήματα τους, όπως ορθογραφία, ανάγνωση, γραφή και θρησκευτικά. Οι μεγαλύτερες τάξεις σχόλναγαν 30 λεπτά πιο ύστερα από τις μικρότερες τάξεις. Πήγαιναν στο σπίτι τους, έτρωγαν το φαγητό τους και επέστρεφαν στο σχολείο το απόγευμα.\nΣήμερα, το σχολείο μας απασχολεί 11 εκπαιδευτικούς και 115 μαθητές. Το σχολείο έχει έξι αίθουσες διδασκαλίας, μια αίθουσα Οικοκυρικών, μία Σχεδιασμού και Τεχνολογίας, μία της Ειδικής Εκπαίδευσης, μία μικρή αίθουσα των Ηλεκτρονικών Υπολογιστών, ένα μικρό ιατρείο, βεστιάριο, κυλικείο, δύο αποθήκες και πλούσιο οπτικοακουστικό εξοπλισμό. Διαθέτει επίσης γραφείο για τη διευθύντρια του σχολείου και γραφείο για τους δασκάλους. Η αυλή διαθέτει ένα γήπεδο καλαθόσφαιρας, ένα γήπεδο ποδοσφαίρου και μπόλικο χώρο για παιχνίδι. Το σχολείο λειτουργεί προαιρετικά ως ολοήμερο σχολείο από τη σχολική χρονιά 2005-2006.


Ο αδελφός του Γραικού: Τον έθαψαν σε χωράφι και τον έσπειραν; (ΒΙΝΤΕΟ) - trikalazoom.gr\nHome Αστυνομικά Ο αδελφός του Γραικού: Τον έθαψαν σε χωράφι και τον έσπειραν; (ΒΙΝΤΕΟ)\nΟ αδελφός του Γραικού: Τον έθαψαν σε χωράφι και τον έσπειραν; (ΒΙΝΤΕΟ)\ntrikalazoom Τρίτη, Ιουνίου 06, 2017 Αστυνομικά\nΣυγγενείς ψάχνουν να βρουν τον επιχειρηματία Δημήτρη Γραικό που χάθηκε πριν 7 μήνες.\n«Να τον βρούμε ζωντανό ή νεκρό. Όποιος ξέρει τον εκλιπαρώ να μιλήσει… Να του φτιάξουμε έναν τάφο…» είπ


X. Ακάρ: Δεν θα δεχθούμε τετελεσμένα στο Αιγαίο και την ανατολική Mεσόγειο | Η ΚΑΘΗΜΕΡΙΝΗ\n21 Ιανουαρίου, 2019 21.01.2019 • 19:42\nΝέες προκλητικές προειδοποιήσεις απηύθυνε ο Τούρκος υπουργός Εθνικής Άμυνας, Χουλουσί Ακάρ, δηλώνοντας ότι η Τουρκία δεν θα επιτρέψει τετελεσμένα στο Αιγαίο αλλά και την ανατολική Μεσόγειο.\nΚατά τη διάρκεια επιθεώρησης των τουρκικών Ενόπλων Δυνάμεων στο Χατάι, ο Ακάρ είπε πως η χώρα του επιθυμεί τα υπάρχοντα προβλήματα στη θαλάσσια περιοχή να επιλυθούν με ειρήνη, γαλήνη, εμπιστοσύνη, καλή γειτονία και συνεργασία.\n«Αλλά θα συνεχιστεί», πρόσθεσε «με αποφασιστικότητα και χωρίς καμία παραχώρηση, η υπεράσπιση των δικαιωμάτων και συμφερόντων μας τα οποία πηγάζουν από το διεθνές δίκαιο. Στο Αιγαίο, την ανατολική Μεσόγειο και την Κύπρο οι τουρκικές ένοπλες δυνάμεις λαμβάνουν όλα τα μέτρα και η κατάσταση παρακολουθείται στενά. Δεν πρόκειται να επιτρέψουμε κανένα βήμα και κανένα τετελεσμένο στο οποίο δεν θα συμμετέχει η Τουρκία».


Δημιουργία γραφήματος συνδυασμού - Υποστήριξη του Office\nExcel για Office 365 Word για Office 365 PowerPoint για Office 365 Excel για Office 365 για Mac Word για Office 365 για Mac PowerPoint για Office 365 για Mac Excel 2019 Word 2019 PowerPoint 2019 Excel 2016 Excel 2019 για Mac PowerPoint 2019 για Mac Word 2019 για Mac Word 2016 PowerPoint 2016 Excel 2013 Word 2013 PowerPoint 2013 Excel 2010 Word 2010 PowerPoint 2010 Excel 2016 για Mac PowerPoint 2016 για Mac Word 2016 για Mac Περισσότερα... Λιγότερα\nΣημείωση: Για να ολοκληρώσετε αυτήν τη διαδικασία, πρέπει να έχετε ένα υπάρχον γράφημα. Για περισσότερες πληροφορίες σχετικά με τον τρόπο για να δημιουργήσετε ένα γράφημα, ανατρέξτε στο θέμα Δημιουργία γραφήματος από την αρχή μέχρι το τέλος.\nΣυμβουλή: Εναλλακτικά, κάντε δεξί κλικ σε περιοχή του γραφήματος ή περιοχής σχεδίασης, κάντε κλικ στην επιλογή Αλλαγή τύπου γραφήματος και, στη συνέχεια, συνεχίστε στο βήμα 3.\nΣημείωση: Μπορείτε να αλλάξετε τον τύπο γραφήματος για μόνο μία σειρά δεδομένων κάθε φορά. Για να αλλάξετε τον τύπο γραφήματος για περισσότερες από μία σειρές δεδομένων στο γράφημα, επαναλάβετε τα βήματα αυτής της διαδικασίας για κάθε σειρά δεδομένων που θέλετε να αλλάξετε.\nΣτο γράφημα, επιλέξτε μια σειρά δεδομένων. Για παράδειγμα, σε ένα γράφημα γραμμών, κάντε κλικ σε μία από τις γραμμές στο γράφημα και θα επιλεγούν όλοι οι δείκτες δεδομένων για τη συγκεκριμένη σειρά δεδομένων.\nΣτην καρτέλα "Σχεδίαση ", κάντε κλικ στην επιλογή Αλλαγή τύπου γραφήματος και, στη συνέχεια, κάντε κλικ στο γράφημα 2-Δ που θέλετε να προσθέσετε το υπάρχον γράφημα.


Enimerosi gia ola: Κρητικό λάδι... στην πόρτα σας\nΚρητικό λάδι... στην πόρτα σας\n«Μέσα σε επτά μήνες διαθέσαμε μέσω ντελίβερι 16 τόνους λάδι, μόνο στη Θεσσαλονίκη. Τώρα κάνουμε κατ΄ οίκον παραδόσεις τυποποιημένου ελαιολάδου και στην Αθήνα».\nO κ. Αντώνης Τσωτσώνης είναι γενικός διευθυντής του Αγροτικού Συνεταιρισμού Πλατάνου Χανίων. Εδώ και λίγο καιρό ο Συνεταιρισμός παρακάμπτει μεσάζοντες και σούπερ μάρκετ και κάνει ντελίβερι σε σπίτια και καταστήματα στην Αθήνα και τη Θεσσαλονίκη το έξτρα παρθένο ελαιόλαδο «Φαλασάρνι», παραγωγής των αγροτών της περιοχής του. Καθημερινά με δύο αυτοκίνητα στην Αθήνα και τη Θεσσαλονίκη, μοιράζεται κατόπιν παραγγελιών από συνοικία σε συνοικία το επώνυμο-τυποποιημένο λάδι του συνεταιρισμού, με την..........


Γεωργιάδης παράνομοι μετανάστες Βορίδης απελάσεις ανθρωπιστική βοήθεια\nΣυγκεκριμένα ο υπουργός υποστήριξε ότι οι παράνομοι μετανάστες δεν δικαιούνται ανθρωπιστική βοήθεια και αναφέρθηκε διεξοδικά στις αποφάσεις που πήρε η κυβέρνηση στο υπουργικό συμβούλιο.\n«Η Ελλάδα πρέπει να αντιμετωπίσει το μεταναστευτικό με έναν τρόπο απολύτως διαφορετικό από την προηγούμενη κυβέρνηση. Έχουμε μεγάλη πίεση από τις ροές και αυτό δημιουργεί διοικητικά ζητήματα και χρειάζεται ταχύτητα, όπως περιγράφηκε στο υπουργικό συμβούλιο».\nΆδωνις Γεωργιάδης: Σε έξι μήνες θα γίνονται οι απελάσεις\nΜε τον νόμο που φέρνει η κυβέρνηση Μητσοτάκη την επόμενη εβδομάδα για το μεταναστευτικό, τα δέκα χρόνια που χρειάζονται σήμερα για να απελαθεί κάποιος θα γίνουν έξι μήνες, ανέφερε ο υπουργός Ανάπτυξης και Επενδύσεων, 'Αδωνις Γεωργιάδης, σε συνέντευξή του στον ΑΝΤ1.\n«Τα λεγόμενα push-backs, δηλαδή το να εμποδίσεις μία βάρκα να έρθει, βάζοντας μπροστά μία βάρκα δική σου, απαγορεύεται ρητώς από το διεθνές δίκαιο. Push - backs δεν γίνονται, το λέω για να μην λέει κάποιος ότι υπάρχουν εύκολες λύσεις» τόνισε ο κ. Γεωργιάδης.\nΕξήγησε ότι «η διαδικασία μετά τη ψήφιση του νόμου Χρυσοχοΐδη θα έχει ως εξής: όταν φτάνει η βάρκα και πιάνουν αυτούς τους ανθρώπους, εντός τριών ημερών θα βγαίνει η πρώτη απόφαση που θα διαχωρίζει εάν ανήκουν στο υψηλό προσφυγικό προφίλ ή στο χαμηλό.\nΌσοι έχουν υψηλό προσφυγικό προφίλ, δηλαδή περίπου το 7%, θα πηγαίνουν σε ανοιχτά κέντρα και θα συνεχίζουν τη διαδικασία για να χαρακτηριστούν πρόσφυγες. Όσοι έχουν χαμηλό μεταναστευτικό προφίλ, δηλαδή το 93%, θα μπαίνουν σε κλειστού τύπου κέντρα, θα μένουν για έξι μήνες για να τελειώσει η διαδικασία του πρώτου και του δεύτερου βαθμού του αιτήματος και μετά θα στέλνονται πίσω στην Τουρκία».


Avatonpress: Σάββας Αναστασιάδης: Να κρατήσουμε ζωντανή τη μνήμη της Μικρασιατικής Καταστροφής\nΠέμπτη 30 Δεκεμβρίου 2021 9:33 π.μ.\nΣάββας Αναστασιάδης: Να κρατήσουμε ζωντανή τη μνήμη της Μικρασιατικής Καταστροφής\nΣυνέντευξη στο Δημοτικό Ραδιόφωνο FM 100\nΑπό τη Θεσσαλονίκη θα ξεκινήσουν το νέο έτος οι εκδηλώσεις για τα 100 χρόνια από τη Μικρασιατική Καταστροφή, όπως τόνισε ο βουλευτής της Νέας Δημοκρατίας Β΄ Θεσσαλονίκης Σάββας Αναστασιάδης μιλώντας στο Δημοτικό Ραδιόφωνο Θεσσαλονίκης FM100 και στην εκπομπή «Θέσεις και απόψεις» με τον δημοσιογράφο Βασίλη Κοντογουλίδη.\nΤα 100 χρόνια από τη Μικρασιατική Καταστροφή θα είναι και το θέμα της κοινής συνεδρίασης της Ειδικής Μόνιμης Επιτροπής Ελληνισμού της Διασποράς της Βουλής με το Δ.Σ. της Παγκόσμιας Διακοινοβουλευτικής Ένωσης Ελληνισμού (Πα.Δ.Ε.Ε.), που θα πραγματοποιηθεί στη Θεσσαλονίκη (12, 13 και 14 Ιανουαρίου 2022).«Ξεκινάμε τις εκδηλώσεις για μία επέτειο που δεν συνδέεται με ένα ευχάριστο γεγονός για τον ελληνισμό, όπως ήταν τα 200 χρόνια από την Επανάσταση του 1821. Πρέπει όμως η Μικρασιατική Καταστροφή να μένει ζωντανή στη μνήμη, να αναμοχλεύεται η μνήμη, να δούμε τι έγινε τότε και να μην το επαναλάβουμε», επισήμανε ο κ. Αναστασιάδης.\nΗ Επιτροπή Ελληνισμού στην οποία προεδρεύει ο κ. Αναστασιάδης συνεδριάζει για πρώτη φορά στη Θεσσαλονίκη (αίθουσα συνεδριάσεων του Δημοτικού Συμβουλίου).«Για πρώτη φορά από ιδρύσεως του ελληνικού κράτους συνεδριάζει κοινοβουλευτική επιτροπή εκτός Κοινοβουλίου και εκτός πολεοδομικού συγκροτήματος Αθηνών. Μεγάλη σημασία έχει επίσης το γεγονός ότι έρχεται στη Θεσσαλονίκη το διοικητικό συμβούλιο της Πα.Δ.Ε.Ε., μίας από τις οργανώσεις που τον τελευταίο χρόνο άσκησαν πίεση στην αμερικανική κυβέρνηση για να μην πωληθούν τα F35 στους Τούρκους και να μην αναβαθμιστούν τα Mirage ή να πωληθούν στην Τουρκία».\nΕπίσης ο κ. Αναστασιάδης αναφέρθηκε στην ημερίδα «Εγνατία των λιμένων. Ηγουμενίτσα – Θεσσαλονίκη – Καβάλα – Αλεξανδρούπολη», που θα γίνει στις 13 Ιανουαρίου στην Αποθήκη Δ του λιμανιού. «Θέμα της ημερίδας, στην οποία θα συμμετάσχουν ως ομιλητές ο υπουργός Ναυτιλίας Γιάννης Πλακιωτάκης και ο υφυπουργός Εθνικής Άμυνας Νίκος Χαρδαλιάς, είναι τα λιμάνια που «κουμπώνουν» στην Εγνατία και ο αναπτυξιακός και γεωστρατηγικός ρόλος τους», εξήγησε.\nΣχετικά με τις εξελίξεις στο μέτωπο της πανδημίας και τα νέα μέτρα της κυβέρνησης, ο βουλευτής της Νέας Δημοκρατίας Β’ Θεσσαλονίκης παρατήρησε: «Κανείς δεν είναι χαρούμενος από την εξέλιξη της πανδημίας. Όλοι θα θέλαμε να είναι καλύτερα τα πράγματα ώστε να περάσουμε με απόλυτη ελευθερία τις γιορτές. Είναι ένα πρόβλημα που αφορά όλο τον κόσμο και παντού οι κυβερνήσεις οδηγούνται στη λήψη μέτρων για την προστασία της δημόσιας υγείας. Τα μέτρα που λαμβάνονται δεν είναι σκληρά, δεν οδηγούμαστε σε απόλυτο lockdown, καθώς η Όμικρον έδειξε ότι δεν είναι τόσο νοσηρή όσο η Δέλτα και οι προηγούμενες μεταλλάξεις, που πίεζαν ιδιαίτερα το σύστημα υγείας».


«Ας μιλήσουμε για την δωρεά οργάνων» - Politica.gr\nΔημοσιεύτηκε στις 31/10/2019 09:13\nΑύριο από τις 10:00 έως τις 12:00 θα πραγματοποιηθεί η ενημερωτική καμπάνια για την δωρεά οργάνων του Εθελοντικού Συλλόγου “Αιματοκρήτης”΄στο Ηράκλειο με πληθώρα εκδηλώσεων σε Άγιο Νικόλαο και Χανιά όπως επεσήμανε και η πρόεδρος του Εθελοντικού Συλλόγου “Αιματοκρήτης” Γεργιανάκη Ειρήνη στον Politica89.8 και τον Νίκο Παπαδάκη.\nH πρόεδρος του Εθελοντικού Συλλόγου “Αιματοκρήτης”, Γεργιανάκη Ειρήνη\n“Σαν Αιματοκρήτης αυτή την περίοδο προετοιμαζόμαστε πυρετωδώς με 3 εκδηλώσεις σε Άγιο Νικόλαο, Χανιά και Ηράκλειο, που θα αφορούν στην καμπάνια ενημέρωσης για την δωρεά οργάνων. Στην Ευρώπη 30.000 άνθρωποι προχωρούν σε δωρεά οργάνων και είναι σημαντικό γιατί με την δωρεά οργάνων στέλνουμε το μήνυμα της ζωής. Η ενημέρωση, η αγάπη, η προσφορά και η αλληλεγγύη είναι οι λέξεις «κλειδιά» για να νικηθούν οι προκαταλήψεις και τα ταμπού, που πηγάζουν από την άγνοια. Στην Ελλάδα η δωρεά οργάνων όμως κυμαίνεται σε χαμηλά επίπεδα κι αυτό προσπαθούμε να αλλάξουμε ενημερώνοντας τους πολίτες. “\nΑναφερόμενη στον εθελοντικό σύλλογο του “Αιματοκρήτη”, η κ. Γεργιανάκη τόνισε πως: “Ο Παγκρήτιος Σύνδεσμος Εθελοντών Αιμοδοτών και Δωρητών Οργάνων Σώματος «Αιματοκρήτης» είναι ένα μη κερδοσκοπικό σωματείο με έδρα το Ηράκλειο Κρήτης. Ιδρύθηκε το 1985 με σκοπό τη διάδοση της ιδέας της δωρεάς οργάνων και αποτελεί, ιστορικά, τον πρώτο εν ενεργεία σύλλογο δωρητών οργάνων στη χώρα, έχοντας διαβιβάσει στον Εθνικό Οργανισμό Μεταμοσχεύσεων χιλιάδες αιτήσεις δωρητών οργάνων από όλη την Κρήτη.”\nΔράσεις του Αιματοκρήτη σε Ηράκλειο Χανιά και Άγιο Νικόλαο\nΤην Δευτέρα 4 Νοεμβρίου, o «Αιματοκρήτης» σε συνεργασία με την 1η&2η ΤΟΜΥ Χανιών και τον Δημοτικό Οργανισμό Κοινωνικής Πολιτικής και Παιδείας του Δήμου Χανίων, διοργανώνουν ενημερωτικό περίπτερο για τη δωρεά οργάνων στη δημοτική αγορά της πόλης των Χανιών, από τις 11:00-13:00. “Στις 4 Νοέμβρη θα βρεθούμε στα Χανιά όπου θα μιλήσουμε για την δωρεά οργάνων , με σκοπό να τιμήσουμε και την πόλη, καθώς αποτελεί την πρώτη στη Κρήτη που στέλνει το θετικό μήνυμα της ζωής μέσω της δωρεάς οργάνων.”\n“Αύριο στο προαύλιο της Βασιλικής του Αγίου Μάρκου με όλες τις ΤΟΜΥ θα λύσουμε οποιαδήποτε απορία και θα ενημερώσουμε για την νέα διαδικασία έκδοσης κάρτας δωρητών οργάνων. Από τις 10:00-12:00 θα βρισκόμαστε στο κέντρο του Ηρακλείου για να μιλήσουμε για τη δωρεά οργάνων. Η Δωρεά οργάνων είναι μια δράση που χρειάζεται καλύτερη οργάνωση κι ενημέρωση κι από την πλευρά των νοσοκομείων και των φορέων υγείας και δυστυχώς για τους παραπάνω λόγους στην Κρήτη, η δωρεά οργάνων γίνεται με χαμηλά ποσοστά. Κανείς δεν έχει σκεφτεί πως η ιδέα της δωρεάς οργάνων μετά το τέλος της ζωής αποτελεί την ύψιστη μορφή εθελοντικής προσφοράς και αλτρουισμού, καθώς και τη βασική προϋπόθεση για την πραγματοποίηση του ιατρικού θαύματος της μεταμόσχευσης. “\nΠαράλληλα με την δράση στο Ηράκλειο σε συνεργασία με τις ΤΟΜΥ Αγίου Νικολάου και Σητείας καθώς και την ΤΟΜΥ Χερσονήσου στη Λίμνη του Αγίου Νικολάου θα πραγματοποιηθεί ενημερωτική εκδήλωση για την δωρεά οργάνων από τις 13:00-15:00.\n#ΑΓΙΟΣ ΝΙΚΟΛΑΟΣ#ΑΙΜΑΤΟΚΡΗΤΗΣ#ΔΩΡΕΑ ΟΡΓΑΝΩΝ#ΕΘΕΛΟΝΤΙΚΟΣ ΣΥΛΛΟΓΟΣ#ΕΙΡΗΝΗ ΓΕΡΓΙΑΝΑΚΗ#ΗΡΑΚΛΕΙΟ#ΧΑΝΙΑ


Breastfeeding Agitation ή…. «Όταν η μαμά έχει νεύρα!» – Mommy And The City\nΑρχική / Μητρότητα / Θηλασμός / Breastfeeding Agitation ή…. «Όταν η μαμά έχει νεύρα!»\nΒίκυ Φαρδογιάννη Θηλασμός Δεν επιτρέπεται σχολιασμός στο Breastfeeding Agitation ή…. «Όταν η μαμά έχει νεύρα!» 1,686 Προβολές\n«Όλοι μας ξέρουμε τα πλεονεκτήματα του θηλασμού. Προσωπικά τον υποστηρίζω και τον προωθώ με όλο μου το είναι. Και μετά από 4,5 συνολικά χρόνια θηλασμού των δικών μου παιδιών και 15 χρόνια ενασχόλησης με το θέμα, αισθάνομαι ότι έχω αντιμετωπίσει όλα τα προβλήματα που μπορεί να προκύψουν και όλα τα συναισθήματα, από την απόλυτη ευτυχία, μέχρι την βαθιά κατάθλιψη», μας λέει η Επιστημονική Συνεργάτης του mommyandthecity.gr, Πιστοποιημένη Σύμβουλος Θηλασμού IBCLC , Βίκυ Φαρδογιάννη\nΘηλασμός βήμα προς βήμα με φωτογραφίες\nΘηλασμός στο πρώτο λεπτό της ζωής – Ένα συγκλονιστικό Video\nΘηλασμός και απώλεια βάρους; Είναι η κατάλληλη περίοδος για να απαλλαγείτε από τα κιλά της εγκυμοσύνης;\nΚι ενώ οι άνθρωποι θεωρούν ότι θα πρέπει να είμαστε ευτυχισμένες θηλάζοντας, ξεχνούν, ή ίσως δεν ξέρουν, ότι μερικές φορές μπορεί ο θηλασμός να μας προκαλεί μεγάλη ταραχή, άγχος και εκνευρισμό. Αν έχεις βιώσει ή βιώνεις αυτά τα συναισθήματα, αλλά είσαι αποφασισμένη να το παλέψεις και να μην παρατήσεις το θηλασμό, υπάρχουν μερικοί τρόποι που μπορεί να σε βοηθήσουν να τα βγάλεις πέρα και να συνεχίσεις θηλάζοντας λίγο πιο ήρεμη….\nΕίναι ένας πολύ καλός εναλλακτικός τρόπος σύνδεσης με το μωρό μας και φυσικά βοηθάει το μωρό να θηλάσει καλύτερα και να αυξήσει την παραγωγή μας. Όλοι είναι κερδισμένοι!\nΗ μητρότητα μπορεί να είναι πολύ μοναχική, ειδικά αν έχουμε προβλήματα με το θηλασμό ή άσχημα συναισθήματα. Υπάρχουν πολλές τοπικές ομάδες υποστήριξης θηλασμού, μέσα από τις οποίες θα καταλάβετε ότι δεν είστε μόνες, ότι και άλλες γυναίκες βίωσαν ή βιώνουν τα ίδια, και όπου σίγουρα θα ακούσετε καλές συμβουλές.\nΕκτός από το να κερδίσουμε λίγη ώρα μόνες μας, που τόσο την χρειαζόμαστε, ένα ζεστό ντους βοηθάει πάντα στην πιο εύκολη ροή του γάλακτος.\nΧρησιμοποιήστε ένα θήλαστρο\nΕφόσον έχει εδραιωθεί ο θηλασμός, δεν είναι κακό να χρησιμοποιήσουμε ένα θήλαστρο και να αντλήσουμε το γάλα μας. Ο θηλασμός μπορεί να είναι πολύ κουραστικός και εκνευριστικός αν θηλάζουμε ασταμάτητα όλη την μέρα και αν υπάρχει ένας άνθρωπος οικείος προς το μωρό μας για να μας βοηθήσει και να μας ξεκουράσει που και που, μπορούμε να κάνουμε ένα διάλειμμα. Το αξίζουμε!\nΒρες ένα χόμπι!\nΗ υπάρξή μας δεν χρειάζεται να προσδιορίζεται από την μητρότητα. Ακούγεται δύσκολο, αλλά αν βρεις ένα χόμπι που δεν αφορά καθόλου το μωρό σου ή την μητρότητα, λίγες ώρες την εβδομάδα, μπορεί να σου προσφέρει μια αίσθηση φυσιολογικότητας και να μειώσει το άγχος και τον εκνευρισμό σου δραματικά.\nΣύμφωνα με όλες τις έρευνες, η άσκηση μειώνει σε πολύ μεγάλο βαθμό τα επίπεδα του άγχους, ακόμα κι αν πρόκειται για ένα γρήγορο μάθημα γιόγκα ή έναν περίπατο στη γειτονιά μαζί με το μωρό μας.\nΒρες έναν σύμβουλο θηλασμού\nΑν τίποτα άλλο δεν βοηθάει και σκέφτεσαι σοβαρά τον αποθηλασμό, πριν το κάνεις κανόνισε ένα ραντεβού με έναν Πιστοποιημένο σύμβουλο θηλασμού. Υπάρχουν πολλές πιθανότητες να μπορεί να σε βοηθήσει με οτιδήποτε είναι αυτό που σου προκαλεί άσχημα συναισθήματα σε σχέση με το θηλασμό, αρκεί να τον εμπιστευτείς.\nθηλασμός νεα μαμά συμβουλές\t2017-02-14\nΕτικέτεςθηλασμός νεα μαμά συμβουλές\nΠροηγούμενο 12 αποκριάτικες μάσκες για να φτιάξετε μαζί με το παιδί σας σε λίγα λεπτά\nΕπόμενο Κιρσοί και ραγάδες στην εγκυμοσύνη. Πώς να τα αποφύγετε\nΣυμβουλές θηλασμού που πραγματικά λειτουργούν!\nΕάν είσαι μαμά που θηλάζει ξέρεις πως μερικές φορές ο θηλασμός είναι από τα πιο …


Tennessee Aquarium (Σατανούγκα, Τενεσί) - Κριτικές\nΔραστηριότητες κοντά σε: Tennessee Aquarium\nΔιαδρομές τρένου φυσικού κάλλους, Σατανούγκα\nΠεριηγήσεις με θέμα φαντάσματα και βαμπίρ, Σατανούγκα\nΠεριηγήσεις με ελικόπτερο, Σατανούγκα\nTennessee Aquarium, Σατανούγκα - Κριτικές\nΝο 5 από 110 δραστηριότητες - Σατανούγκα\n1 Broad St, Σατανούγκα, TN 37402-1023\n6.799κριτικές46ερωτήσεις και απαντήσεις\nΠολύ καλό 1.478\nΟ/Η Caldrid έγραψε μια κριτική Αύγ 2017\nOld Fort, Βόρεια Καρολίνα179 συνεισφορές56 χρήσιμες ψήφοι\nΈλαβε επίσης μου ταξιδέψαμε πενταετούς εδώ και να μετατραπεί σε την αγαπημένη θέση. Το Aquarium βρίσκεται σε καλή τοποθεσία, κατά μήκος του ποταμού. (υπάρχουν συναρπαστικά τεχνητές ποτάμια έξω από το λατρεύω τα παιδιά να παίξουν. ) υπάρχουν άλλα εκθέματα που στη συνέχεια στη…\nΟ/Η tucsonrunner έγραψε μια κριτική Αύγ 2017\nTucson16 συνεισφορές3 χρήσιμες ψήφοι\nΈλαβε τα εγγόνια μας\nΠολύ ενδιαφέρουσα για παιδιά και ενήλικες. Μπορούν να αγγίζετε τις ακτίνες και άλλα θαλάσσια ζωή. Τα παιδιά μου άρεσε το καρχαρίες.\nΟ/Η traceygirl έγραψε μια κριτική Αύγ 2017\nMonroe, Τενεσί79 συνεισφορές41 χρήσιμες ψήφοι\nΚαλύτερα να δούμε τα πράγματα μέσα από ένα παιδί τα μάτια!\nΈλαβε από 3 εγγόνια και πραγματικά το απολαύσαμε! Ποικίλουν από 4 έως 7 . Ήταν πολύ ζεστό εκείνη την ημέρα, ώστε η εσωτερική δραστηριότητα ήταν απαραίτητη. Πραγματικά απολαύσαμε το μεγάλες δεξαμενές για ψάρια. Ο Hugh καρχαρίες που ήρθε ακριβώς πάνω στο τζάμι. Έχουμε πάει εκεί…\nΟ/Η billN1670AS έγραψε μια κριτική Αύγ 2017\nΠήγαμε στο ποτάμι εκθεσιακό καθώς και το θαλασσινό νερό εκθεσιακό. Πολύ όμορφα. Θα πρέπει να βλέπετε το μέγεθος ορισμένων από αυτά τα ψάρια. Το μεδουσών εκθεσιακό άξιζε την καταχώρηση. Δεν ήξερα ότι υπήρχαν τόσα πολλά πολύχρωμα και διαφορετικοί κανόνες στον ωκεανό.\nΟ/Η Linda V έγραψε μια κριτική Αύγ 2017\nHopewell Cape, Καναδάς17 συνεισφορές3 χρήσιμες ψήφοι\nΩραία Aquarium καλή ένδειξη ψαριών στη θάλασσα και τα άλογα. Πολύ καλά μελετημένο περιήγηση με τα πόδια, είναι εύκολο να δείτε τα πάντα χωρίς βιασύνη. Περάσαμε περίπου 3 - 4 ώρες εδώ.\nΣυχνές ερωτήσεις για: Tennessee Aquarium\nTennessee Aquarium: Ποια ξενοδοχεία βρίσκονται εκεί κοντά;\nΞενοδοχεία σε κοντινή απόσταση (Tennessee Aquarium):\n(0.18 χλμ) Courtyard Chattanooga Downtown\n(0.24 χλμ) Residence Inn Chattanooga Downtown\n(0.32 χλμ) Hilton Garden Inn Chattanooga Downtown\n(0.32 χλμ) The Edwin Hotel, Autograph Collection\n(0.43 χλμ) Hampton Inn & Suites Chattanooga / Downtown\nΔείτε όλα τα ξενοδοχεία σε κοντινή απόσταση (Tennessee Aquarium) στο Tripadvisor\nΠοια εστιατόρια βρίσκονται εκεί κοντά (Tennessee Aquarium);\nΕστιατόρια εκεί κοντά (Tennessee Aquarium):\n(0.16 χλμ) Easy Bistro & Bar\n(0.13 χλμ) Hennen's\n(0.13 χλμ) Puckett's Chattanooga\n(0.12 χλμ) The Blue Plate\n(0.14 χλμ) Ben & Jerry's\nΔείτε όλα τα εστιατόρια σε κοντινή απόσταση (Tennessee Aquarium) στο Tripadvisor\nΠοια αξιοθέατα βρίσκονται εκεί κοντά (Tennessee Aquarium);\nTennessee Aquarium - Αξιοθέατα εκεί κοντά:\n(0.12 χλμ) Chattanooga Riverwalk\n(0.19 χλμ) Chattanooga Ghost Tours\n(0.10 χλμ) National Medal of Honor Heritage Center\n(0.11 χλμ) The Passage\n(0.07 χλμ) Free Walk Chattanooga\nΔείτε όλα τα αξιοθέατα σε κοντινή απόσταση (Tennessee Aquarium) στο Tripadvisor


Επιστροφή για την Άρσεναλ σε ακόμα ένα τελικό της διοργάνωσης της - Kingsport.gr\nΜαεστρία τακτικής από τον Αρτέτα και το αουτσάιντερ, Άρσεναλ, που απέκλεισε την Μάντσεστερ Σίτι του “δασκάλου” Γκουαρδιόλα με 2-0.\nΓια τα ημιτελικά του FA Cup, η Άρσεναλ πήρε το πρώτο από τα δύο εισιτήρια για τον τελικό, καθώς επικράτησε με 2-0 της Μάντσεστερ Σίτι, και την απέκλεισε.\nΤο φαβορί ήταν η ομάδα του Γκουαρδιόλα, στα χαρτιά, αλλά ο Αρτέτα έμαθε δίπλα στον συμπατριώτη του. Έστησε, τακτικά, άριστα το πλάνο του και κατάφερε να μη δεχτεί γκολ, για μία ομάδα που δεχόταν εύκολα γκολ, αλλά και είχε να αντιμετωπίσει πολλές φάσεις.\nΟι αντεπιθέσεις λειτούργησαν τέλεια και με τελικό αποδέκτη τον Ομπαμεγιάνγκ, ήρθαν τα δύο γκολ, που έκριναν την αναμέτρηση. Επίσης, πήρε, ουσιαστικά, τη ρεβάνς από την εύκολη ήττα με 3-0 στο πρώτο παιχνίδι μετά την επανέναρξη, στο “Etihad”.\nΗ τριάδα της άμυνας των Λονδρέζων, αλλά και ο Μαρτίνεζ, έκαναν τα αδύνατα δυνατά και παρ’ ότι τα όσα έχουν ακούσει για την δυνατότητα τους, αποσιώπησαν κάθε κίνδυνο που δημιουργήθηκε, και ήταν πολλοί.\nΟι “Πολίτες” μπήκαν πιο δυνατά και είχαν μεγάλα ποσοστά κατοχής αλλά όσο περνούσε η ώρα, οι, τυπικά, γηπεδούχοι έβρισκαν διαδρόμους με αντεπιθέσεις και σε μία από αυτές, ήρθε και το γκολ, με τον Ομπαμεγιάνγκ, στο 19′, με το οποίο πήγαν και στα αποδυτήρια.\nΑπό ωραία ανάπτυξη, ο Πεπέ έκανε καταληκτική σέντρα στο δεύτερο δοκάρι και ο Γκαμπονέζος επιθετικός έστειλε την μπάλα στην αντίθετη κατεύθυνση του Έντερσον. Με τη βοήθεια του δοκαριού, το σκορ άνοιξε για τους “Κανονιέρηδες”.\nΑυτοί ήταν που είχαν και τις φάσεις. Νωρίτερα από το γκολ, ο Ομπαμεγιάνγκ νικήθηκε σε τετ α τετ από τον Βραζιλιάνο κίπερ, αλλά επηρεάστηκε καθώς ήταν οριακή φάση και, μάλλον, νόμιζε πως ήταν οφσάιντ. Ο Μουστάφι έπιασε μία ωραία κεφαλιά προς την λήξη του πρώτου ημιχρόνου, αλλά νικήθηκε από τον Έντερσον.\nΣτο δεύτερο μέρος, οι φιλοξενούμενοι μπήκαν πιο δυνατά και έκλεισαν στο δεύτερο μισό του γηπέδου τον αντίπαλο τους. Αλλά μία ακόμα αντεπίθεση στο 71′, ο Ομπαμεγιάνγκ έκανε το 2-0.\nΟι παίκτες του Αρτέτα ξεκίνησαν από τα αριστερά την επίθεση τους, ο Τίρνεϊ έκανε φανταστική λόμπα με στόχο τον 31χρονο επιθετικό, που πλάσαρε κάτω από τα πόδια τον Έντερσον, με το δεύτερο προσωπικό του γκολ, αλλά και της ομάδας του.\nΆρσεναλ (Αρτέτα): Μαρτίνεζ, Τίρνεϊ, Λουίζ, Μουστάφι (88′ Χόλντινγκ), Μάιτλαντ-Νάιλς, Τσάκα, Θεμπάγιος (88′ Κολάσινατς), Μπεγιερίν, Ομπαμεγιάνγκ, Λακαζέτ (79′ Τορέιρα), Πεπέ (72′ Γουίλοκ)\nΜάντσεστερ Σίτι (Γκουαρδιόλα): Έντερσον, Μεντί, Λαπόρτ, Γκαρθία, Γουόλκερ, Ντε Μπρόινε, Γκουντογκάν (66′ Ρόντρι), Στέρλινγκ, Ντ. Σίλβα (88′ Φερναντίνιο), Μάχρεζ (66′ Φόντεν), Ζεσούς\narsenalarsenal manchester cityarsenal prokrisiFA Cupmanchester cityΑρσεναλ μαντσεστερ σιτιαρσεναλ προκριση


Γενικά αίθριος καιρός θα είναι σήμερα ο καιρός στο μεγαλύτερο μέρος της χώρας, ενώ τις μεσημβρινές και απογευματινές ώρες θα σημειωθούν τοπικές βροχές στα βόρεια κυρίως ορεινά. Στα ανατολικά ηπειρωτικά και την Κρήτη θα εκδηλωθούν επίσης τοπικές βροχές που το βράδυ θα σταματήσουν. Οι άνεμοι θα πνέουν από βόρειες διευθύνσεις, στα δυτικά 4 με 5 και στα ανατολικά 6 με 7 μποφόρ. Η θερμοκρασία δεν θα σημειώσει αξιόλογη μεταβολή.\nΕιδικότερα, στην Αττική ο καιρός θα είναι γενικά αίθριος. Παροδικές νεφώσεις θα αναπτυχθούν στα βόρεια και ανατολικά. Οι άνεμοι θα πνέουν βόρεοι βορειοανατολικοί 5 με 6 και στα ανατολικά 7 μποφόρ. Η θερμοκρασία θα κυμανθεί από 24 έως 35 βαθμούς Κελσίου. Στα βόρεια και ανατολικά η μέγιστη θα είναι 2 με 3 βαθμούς χαμηλότερη.\nΣτη Θεσσαλονίκη προβλέπονται λίγες νεφώσεις παροδικά αυξημένες τις μεσημβρινές και απογευματινές ώρες, οπότε θα εκδηλωθούν τοπικοί όμβροι. Οι άνεμοι θα πνέουν από βόρειες διευθύνσεις 3 με 4 μποφόρ. Η θερμοκρασία θα κυμανθεί από 21 έως 32 βαθμούς Κελσίου.


Μήνυμα του Περιφερειάρχη Αττικής και Προέδρου του ΙΣΑ Γ. Πατούλη με αφορμή τη σημερινή Παγκόσμια Ημέρα Νοσηλευτών-Νοσηλευτριών – Η Φωνή της Σαλαμίνας\nΕΙΔΗΣΕΙΣΠΕΡΙΦΕΡΕΙΑ ΑΤΤΙΚΗΣ 12 Μαΐου 2021 fonisalaminas\n12/05/2021 ΔΕΛΤΙΟ ΤΥΠΟΥ Μήνυμα του Περιφερειάρχη Αττικής και Προέδρου του ΙΣΑ Γ. Πατούλη με αφορμή τη σημερινή Παγκόσμια Ημέρα Νοσηλευτών-Νοσηλευτριών «Τιμούμε σήμερα το...\n«Τιμούμε σήμερα το αξιόμαχο υγειονομικό μας προσωπικό που με αυταπάρνηση στάθηκε και στέκεται δίπλα στον πολίτη και στον ασθενή, προσφέροντας την κρίσιμη αυτή ώρα πολύτιμες υπηρεσίες»\nΣήμερα τιμούμε τους νοσηλευτές και τις νοσηλεύτριες μας, αυτούς τους «αφανείς» ήρωες που καθημερινά υπερβάλλουν εαυτόν και δίνουν μάχη για την προστασία της ζωής μας. Σ΄ αυτή τη δύσκολη περίοδο που διανύουμε, οι ιατροί μας μαζί με τους νοσηλευτές και το υπόλοιπο υγειονομικό προσωπικό, είναι η «ασπίδα μας» κατά την πανδημίας και πυλώνας στήριξης για όλους μας. Ο ανιδιοτελής αγώνας τους αλλά και η δύναμη ψυχής που επιδεικνύουν, αποτελούν φάρο ελπίδας, αισιοδοξίας και μας γεμίζουν αισιοδοξία ότι ο «άνθρωπος» θα νικήσει και όλοι μαζί θα αφήσουμε σύντομα πίσω μας αυτή την περιπέτεια.\nΝα εξασφαλίσουμε στους νοσηλευτές μας καλύτερες και ασφαλέστερες συνθήκες εργασίας αλλά και αμοιβές, που να ανταποκρίνονται στο δύσκολο έργο τους. Η στήριξη του δημόσιου συστήματος υγείας με πράξεις, είναι ευθύνη όλων μας.


ΣΗΜΕΡΑ Η ΔΙΑΤΡΟΦΙΚΗ ΕΚΠΑΙΔΕΥΣΗ ΕΙΧΕ ΝΑ ΚΑΝΕΙ ΜΕ ΤΗΝ ΑΝΤΙΜΕΤΩΠΙΣΗ ΔΥΣΚΟΛΩΝ ΚΑΤΑΣΤΑΣΕΩΝ. - Διαιτολογος - Διατροφολογος Θεσσαλονικη\nΣΗΜΕΡΑ Η ΔΙΑΤΡΟΦΙΚΗ ΕΚΠΑΙΔΕΥΣΗ ΕΙΧΕ ΝΑ ΚΑΝΕΙ ΜΕ ΤΗΝ ΑΝΤΙΜΕΤΩΠΙΣΗ ΔΥΣΚΟΛΩΝ ΚΑΤΑΣΤΑΣΕΩΝ.\nΣτην χθεσινή συζήτηση με μια πελάτισσα, μου είπε ότι προτιμώ να μην βγω με παρέα πρώτον γιατί δεν έχω αυτοκυριαρχία ,δεν μπορώ να κρατηθώ , θα τσιμπήσω από όλα και δεύτερον γιατί, δεν μπορώ να παραγγείλω τα δικά μου φαγητά.\nΑυτός είναι ο στόχος μου, να μάθεις να διαχειρίζεσαι όποια δυσκολία βρεθεί στον δρόμο σου προς την επίτευξη του πρώτου στόχου σου δηλαδή να φτάσεις στα επιθυμητά κιλά –λίπος , αλλά και του αμέσως επόμενου, δηλαδή να είναι μόνιμο το αποτέλεσμα σου.\nΤο δικό μας παράδειγμα: Κυριακή απόγευμα πήγαμε με παρέα 5 ατόμων να φάμε το κυρίως μας γεύμα ,οι 3 εκ των οποίων είναι από το εξωτερικό .Σκοπός μας ήταν να απολαύσουμε όλοι το γεύμα μας. Παραγγείλαμε 2 σαλάτες ,Χωριάτικη και μαρούλι/ ρόκα, 2 σαρδέλες ψητές, 1 γαύρο σαγανάκι, 1 ριζότο θαλασσινών ,1 καλαμάρι τηγανητό και 1 μερίδα πατάτες τηγανητές .Καλύψαμε όλες τις επιθυμίες .Μια κυρία δεν μπορεί να καταναλώσει γλουτένη, οπότε μας έκαναν με ειδικό τρόπο τον γαύρο. Ο κύριος ήθελε τηγανιτά. Την άλλη κυρία θέλαμε να την ευχαριστήσουμε με το πιλάφι θαλασσινών. Το εστιατόριο εξαιρετικό, είχε ολικής και πολύσπορο ψωμί!\nΠως νιώθαμε μετά ;; Απόλυτα ικανοποιημένοι όλοι, από την ευχάριστη παρέα. Να μην το ξεχνάμε αυτό .Και φυσικά, από το απολαυστικό φαγητό. Σηκωθήκαμε από το τραπέζι με εξαιρετική διάθεση , νιώθοντας ανάλαφροι. Εσύ τι λες? Μπορείς να σκεφτείς διαφορετικά και να πράξεις ανάλογα;;\nΤοποθεσία :Ταβέρνα Γεωργαλάς, N.Καλλικράτεια, Γεωπονικά. Μαζί με heidi ioannidou και την Χριστίνα


Απίστευτο: Αγώνας που διεκόπη το 1930 θα συνεχιστεί 84 χρόνια μετά! – REDNEWS 24 | 24 ώρες Ολυμπιακός\nΑπίστευτο: Αγώνας που διεκόπη το 1930 θα συνεχιστεί 84 χρόνια μετά!\nΈνας ποδοσφαιρικός αγώνας που διεκόπη το 1930 θα συνεχιστεί 84 χρόνια μετά! Διαβάστε την απίστευτη ιστορία που αποδεικνύει πως το ποδόσφαιρο είναι πολλά παραπάνω από 22 γομάρια που κυνηγούν μια μπάλα.\nΑν είχε συμβεί στην Αμερική και οι «Γιάνκηδες» διατηρούσαν καλύτερη σχέση με αυτό που όλος ο κόσμος ονομάζει ποδόσφαιρο κι εκείνοι «soccer», είναι βέβαιο πως θα γινόταν σύντομα ταινία.\nΌταν βλέπεις βέβαια το πώς συμπεριφέρθηκε το Hollywood σε άλλες υποθέσεις τις οποίες δεν κατείχε ιδιαίτερα και αφορούν κάτι μακρινό, σχεδόν εξωτικό γι’ αυτούς, λες πως θα ‘ταν καλύτερο για όλους να μην ασχοληθεί ποτέ.\nΚάποια πράγματα είναι προτιμότερο να τα διαχειρίζονται άνθρωποι που είναι σε θέση να εκτιμήσουν, να νιώσουν και να αντιληφθούν το μεγαλείο και της προεκτάσεις μιας απλής ανθρώπινης ιστορίας που –έστω και με 84 χρόνια καθυστέρηση, θα βρει το τέλος που της αξίζει.\nΣε λίγες μέρες, στις 10 Μαΐου συγκεκριμένα, στη Χίο θα διεξαχθεί ένα φιλικό παιχνίδι μεταξύ μιας τοπικής ομάδας, του Λαίλαπα και της τουρκικής Καρσίγιακα. Θα μπορούσε να είναι ένα ακόμη παιχνίδι ανάμεσα στα τόσα αν δεν είχε παρελθόν που χάνεται στα βάθη του χρόνου και αγγίζει πολύ ευαίσθητες για τον ελληνισμό χορδές.\nΣτις 7 Δεκεμβρίου 1930, μόλις 8 χρόνια μετά την ολοκλήρωση της Μικρασιατικής καταστροφής, οι κάτοικοι της Χίου και της Σμύρνης ήταν έτοιμοι να κάνουν το πρώτο βήμα μιας επαναπροσέγγισης που θα άφηνε πίσω της τις θηριωδίες και το αίμα που συντροφεύει τις ελληνοτουρκικές σχέσεις μέσα στους αιώνες. Κάνοντας μια υπέρβαση ψυχής που ακόμη και σήμερα φαντάζει επίπονη οι δυο λαοί προσπάθησαν να έρθουν τόσο κοντά όσο και τα παράλιά τους. Το μέσο που χρησιμοποιήθηκε ήταν το ποδόσφαιρο, όμως λες και κάποια άλλη δύναμη είχε αντιταχθεί σ’ αυτήν την απόπειρα συμφιλίωσης, το τολμηρό αυτό εγχείρημα δεν ολοκληρώθηκε ποτέ.\nΗ αποστολή της τουρκικής ομάδας συνοδευόμενη και από φιλάθλους, έφτασε στο νησί της Χίου την παραμονή του αγώνα. Οι χθεσινοί (και για κάποιους σημερινοί και αυριανοί) εχθροί έγιναν δεκτοί με τιμές από τους ντόπιους που την επόμενη ημέρα γέμισαν το γήπεδο το οποίο θα φιλοξενούσε τον αγώνα.\nΤρία λεπτά μετά τη σέντρα του ματς, η καταρρακτώδης βροχή αποτέλεσε την αιτία της οριστικής διακοπής του κι έτσι μπήκε ένα άδοξο τέλος σε αυτήν την πρωτοβουλία συμφιλίωσης που ερχόταν σε πλήρη αντίθεση με το πνεύμα αντιπαλότητας (και) εκείνη την εποχή.\nΗ ιστορία θα μπορούσε να χαθεί στο βάθος του χρόνου και να παραμείνει ένα παραμύθι που θα μεταφερόταν από στόμα σε στόμα αν δεν την είχε καταγράψει ο Χιώτης συγγραφέας Γιάννης Μακριδάκης και στη συνέχεια δεν είχε υποπέσει στην αντίληψη του γεννημένου και μεγαλωμένου στο Λονδίνο, Μιχάλη Κωττάκη που θέλησε να κάνει κάτι για τον τόπο καταγωγής του και το μέλλον του.\nΤο πείσμα και η εργατικότητά του, αλλά και η ενθουσιώδης υποδοχή στην ιδέα που επιφύλαξε στην αντίπερα όχθη του Αιγαίου ο Mehmet Yaya, γενικός γραμματέας της Καρσίγιακα, ήταν οι βασικές αιτίες για να γίνει πραγματικότητα αυτό το τρελό όνειρο.\nΤο να ολοκληρωθεί, δηλαδή, με 84 χρόνια καθυστέρηση ένας ποδοσφαιρικός αγώνας που ξεκίνησε το 1930 και διακόπηκε μετά από τρία λεπτά… Άδοξα, δηλαδή, όπως τόσες και τόσες προσπάθειες να μπει για λίγο στην άκρη η μισαλλοδοξία και ο φανατισμός.\nΟι εμπνευστές αυτής της ιδέας, αλλά και οι κοινωνοί της δούλεψαν σκληρά για να φέρουν στο φως όσο το δυνατόν περισσότερες λεπτομέρειες από εκείνο το παιχνίδι. Οι ομάδες θα φορούν τις ίδιες εμφανίσεις, ενώ περίπου 2.000 Τούρκοι αναμένονται στο νησί κι εκείνη τη μέρα θα καθίσουν δίπλα σε εκείνους που έχουν μάθει να αποκαλούν -δικαίως ή αδίκως- “εχθρούς” τους…\nΣτις 10 Μαΐου η Χίος θα βάλει ξανά τα καλά της και θα υποδεχτεί τα… εγγόνια εκείνων των σκαπανέων με σκοπό να μπει –επιτέλους- ένα τέλος που θα μπορούσε να αποτελέσει αφετηρία μιας νέας αρχής.\nΦυσικά, επειδή κανείς δεν είναι αιθεροβάμων, καλό θα ήταν τουλάχιστον εκείνη την ημέρα, ο ιστορικός αυτός αγώνας να μην διεξαχθεί παράλληλα με μία από τις πολλές αερομαχίες που λαμβάνουν χώρα στον ουρανό του Αιγαίου και αποτελούν μόνιμη τροχοπέδη σε κάθε προσπάθεια να επουλωθούν οι πληγές που άφησαν αιώνες γεμάτοι εχθροπραξίες.\nΗ ιστορία σίγουρα μαθαίνει και κανείς δεν μπορεί να προσποιηθεί πως κάποια πράγματα δεν συνέβησαν ποτέ. Αυτό όμως δεν είναι το μόνο χαρακτηριστικό της. Η ιστορία αναγκαστικά γράφεται καθημερινά και ίσως τέτοιες κινήσεις –ειδικά αν γίνουν θεσμός όπως ευελπιστούν οι εμπνευστές της- να αποδειχθούν καθοριστικές για ένα μέλλον δίχως αερομαχίες και τύμπανα πολέμου.\nΝοκ-άουτ για πέντε μήνες ο Φέισα\nΓαλατασαράι για Μήτρογλου!


Μπαξεβάνης: «Πρέπει να ενταθεί η προσπάθεια» – Infobasket\nΜπαξεβάνης: «Πρέπει να ενταθεί η προσπάθεια»\nΦαίνεται πως του αρέσουν τα δύσκολα… ο λόγος για τον Αντώνη Μπαξεβάνη, ο οποίος για δεύτερη συνεχή σεζόν αναλαμβάνει μία ομάδα ουραγό. Ετσι, μετά την Αναγέννηση Φλόγα, φέτος θα κάτσει στον πάγκο του Απόλλωνα Καλαμαριάς έχοντας στόχο να βγάλει την ομάδα από τη δύσκολη θέση. Ο Ελληνας τεχνικός μίλησε στην επίσημη ιστοσελίδα του ΣΕΠΚ τονίζοντας πως πιστεύει στις δυνατότητες των παικτών του, ενώ όσον αφορά το φαβορί της Β ‘ εθνικής υπογράμμισε πως έχει ξεχωρίσει την Κηφισιά.\nΓια το πως βλέπει τα πράγματα στον Απόλλωνα Καλαμαριάς:\n«Η αλήθεια είναι πως γίνεται μία μεγάλη προσπάθεια από τα παιδιά. Εμείς από την πλευρά μας έχουμε πιστέψει στις δυνατότητές τους και δουλεύουμε σκληρά μέσα στο γήπεδο. Αυτό φάνηκε και στο χθεσινό φιλικό με αντίπαλο τον Πιερικό, στο οποίο μπορεί να υποπέσαμε σε κάποια λάθη, όμως σε γενικές γραμμές έμεινα αρκετά ικανοποιημένος από την προσπάθεια που κατέβαλαν οι παίκτες μου. Φυσικά, αν θέλουμε να πετύχουμε το στόχο της παραμονής αυτή η προσπάθεια θα πρέπει να ενταθεί, αφού το πρωτάθλημα είναι πολύ δύσκολο για εμάς».\nΓια το φετινό πρωτάθλημα της Β’ Εθνικής:\n«Σίγουρα πιστεύω πως είναι κατώτερο του περσινού. Οι πέντε πρώτοι ανέβηκαν στην Α2, αποδυναμώνοντας την κατηγορία και από την άλλη λόγω της οικονομικής δυσχέρειας των περισσότερων ομάδων τα ρόστερ είναι περιορισμένα. Δεν έχω εικόνα απ’ όλες τις ομάδες, καθώς ανέλαβα πρόσφατα τον Απόλλωνα, αλλά αυτή που ξεχωρίζει είναι η Κηφισιά. Από εκεί και πέρα Λευκάδα, ΟΦΗ, ΜΕΝΤ και Φλόγα είναι αυτές που ακολουθούν».\nΤέλος, δεν παρέλειψε να κάνει μία ευχή για το νέο χρόνο:\n«Εύχομαι ο νέος χρόνος να δώσει υγεία σε όλο τον κόσμο και να δούμε το μέλλον με περισσότερη αισιοδοξία. Μακάρι να υπάρχει ειρήνη και αγάπη σε όλο τον κόσμο».\n← Φιλικό σαν πρόβα τζενεράλε\nΕξελίξεις και αναμένεται και… συνέχεια →


Ας γνωριστούμε λίγο καλύτερα ΙΙ - Σελίδα 5 - freestuff.gr\nΑς γνωριστούμε λίγο καλύτερα ΙΙ\nΕγγραφή: 17 Ιαν 2012 03:29\nΔημοσίευση από streetboy » 17 Ιαν 2012 03:36\nGEIA SAS PAIDIA EIMAI O LEONIDAS,MOLIS GRAFTIKA SE AFTO TO FORUM POU ME VOITHISE SE POLLA PRAGMATA KAI ELPIZO KAI GO ME THN SEIRA MOU NA PARATHESO PRAGMATA POU MPOROUN NA FANOYN XRHSIMA SE KAPIOYS!!!!!THA XARO AN ME DEXTEITE STHN PAREA SAS!!!!\nΔημοσίευση από Connor MacLeod » 17 Ιαν 2012 06:52\nTHA XARO AN ME DEXTEITE STHN PAREA SAS\nΑααα,.. δεν ξερω... Θα πρεπει να μας κανεις ενα προσωπικό αίτημα φίλιας προς όλους (32906 μελοι) (μεσω Private message) για να σε δεχτούμε. Αλλιώς δύσκολο το βλεπω.\nΔημοσίευση από hitca » 17 Ιαν 2012 09:49\nΚαλώ ήλθες !\nΘα είναι ευπρόσδεκτες οι όποιες παρατηρήσεις και συμβουλές που μπορείς να δώσεις σε άλλα μέλη για όποια θέματα κατέχεις.\nΘα ήταν ακόμα καλύτερα εάν μπορείς να γράφεις κανονικά και όχι κεφαλαία και φυσικά σε απλά Ελληνικά για να καταλαβαίνουμε τι λές !\nΤά «γκρουκχλισ» είναι απλώς απαράδεκτα για χρήση γραπτού λόγου...\nΔημοσίευση από DGeorge » 17 Ιαν 2012 10:15\nΛεωνίδα καλώς ήρθες κοντά μας\nConnor MacLeod έγραψε: Αααα,.. δεν ξερω... Θα πρεπει να μας κανεις ενα προσωπικό αίτημα φίλιας προς όλους (32906 μελοι) (μεσω Private message) για να σε δεχτούμε. Αλλιώς δύσκολο το βλεπω.\nConnorα ξέχασες να βάλεις και το υποχρεωτικό προσωπικό μήνυμα αποδοχής (ή όχι) αιτήματος φιλίας από κάθε μέλος!\nΚοίτα Γραφειοκρατεία... Μετά σου λένε Δημόσιο!\nΦαντάζεσαι καμμιά τέτοια ιδέα...? Να δεις για πότε crashάρει ο οποιοσδήποτε Server\nΛεωνίδα, φυσικά θα δεις -εδωμέσα- πολλές φορές τέτοιες 'Γιούχου' αντιμετωπίσεις σε διάφορα θέματα. Αυτό δεν σημαίνει ότι δεν αντιλαμβανόμαστε την όποια σοβαρότητα, που έχει το καθένα απ'αυτά. Το χιούμορ ωστόσο είναι, πιστεύω, από τις πιο υγιείς μεθόδους εκτόνωσης\nΚαι πάλι καλωσόρισες στην παρέα μας.\nΔημοσίευση από streetboy » 17 Ιαν 2012 11:12\nΔημοσίευση από streetboy » 17 Ιαν 2012 11:14\nΣας ευχαριστώ παιδιά πολύ!!!\nΕγγραφή: 17 Ιαν 2012 12:26\nΔημοσίευση από panagiotis87 » 17 Ιαν 2012 12:54\nΓεια σας και από μένα ....είμαι ο Παναγιώτης το νέο μέλος της παρέας σας... πολύ ωραία ομάδα με κέφι και ενδιαφέροντα θέματα..ελπίζω και τα δικά μου να σας αρέσουν!!!\nΔημοσίευση από nackgr » 17 Ιαν 2012 13:04\nκαλως ηρθες Παναγιωτη!\nΔημοσίευση από Connor MacLeod » 17 Ιαν 2012 13:06\nτο νέο μέλος της παρέας σας\nΠολυ φορα πηρες. Ακομα δεν ηρθες και αυτοπροσκαλεστικες στην παρεα μας??.\nΤο εγραψα κ πιο πανω. Π Ρ Ε Π Ε Ι να στειλεις σα 30.000 μελοι ετημα φιλιας αλιως δεν γινεσαι αποδεκτος με μια απλη εγγραφη.\nΑσε που θα εχεις και limited δικαιοματα.. Πχ σε topic του sarantis δε θα μπορεις να κανεις reply\nΠαντως καλως ηρθες\nΔημοσίευση από Spyrostagas » 17 Ιαν 2012 18:38\nΚαλώς ήρθατε στην κοινότητα του Freestuff φίλοι και φίλες.\nΥ.Γ χαχα έγραψες Connor, μονο που αν γινόταν τότε ο σέρβερ θα πήγαινε πιο αργά και από χελώνα...\nΔημοσίευση από anisixosblogakis » 23 Μαρ 2012 12:17\nειμαι ο anisixos, ειμαι 24 χρονων και ειμαι μπλογκερ.\nΕγγραφή: 27 Μαρ 2012 09:55\nΔημοσίευση από RedLayer » 27 Μαρ 2012 10:00\nΔημοσίευση από DGeorge » 27 Μαρ 2012 10:35\nΦίλοι anisixosblogakis και HostLayer, καλωσορίσατε! Καλημέρα σας\nΚαλά να περάσεετε μαζί μας, να μάθετε από εμάς, και να μάθουμε από εσάς.\nΠείτε μας, όμως και για σας\nΔημοσίευση από Spyrostagas » 27 Μαρ 2012 18:25\nΚαλώς όρισατε !\nΔημοσίευση από gwgw » 30 Απρ 2012 23:41\nΈνα μεγάλο γεια σε όλους μετά από πολύυυυ καιρό!\nΧαίρομαι που σας ξαναβρίσκω και που ξαναγράφω εδώ… Έβλεπα πού και πού τι γίνεται αν και χωρίς ουσιαστική παρουσία. Τώρα προέκυψε θέμα, οπότε δόθηκε και το έναυσμα. Εύχομαι να είστε όλοι καλά, νέα και παλιά -αγαπημένα- μέλη!\nIt feels like home. Καλώς σας (ξανα)βρήκα.


Κρήτη: ανανέωση στο αμπέλι, εξέλιξη στο ποτήρι - Κρασί - αθηνόραμα umami\nΚρήτη: ανανέωση στο αμπέλι, εξέλιξη στο ποτήρι\nΑμπελοτόπια που πρέπει να περπατήσετε και κρασιά που αξίζουν μια θέση στο τραπέζι μας\nΧρυσούλα Κυριακοπούλου Τρίτη, 15 Οκτωβρίου 2013\nΟι περισσότεροι από εμάς έχουμε ταξιδέψει και ίσως και να έχουμε γυρίσει την Κρήτη από άκρη σε άκρη. Πέρα απ’ όλα τα άλλα είναι σχεδόν βέβαιο ότι έχουμε τιμήσει την κρητική κουζίνα και τα νοστιμότατα τοπικά προϊόντα. Παράλληλα όμως, ακόμα κι αν αγαπάμε το κρασί, ελάχιστοι είναι αυτοί που έχουν «ψάξει» το κρητικό κρασί και έχουν δοκιμάσει τα διαμαντάκια που προτείνουν οι κρητικοί οινοπαραγωγοί. Γι’ αυτό και εμείς βάλαμε πλώρη, «ταξιδέψαμε» στον κρητικό αμπελώνα, γεμίσαμε τα ποτήρια μας με απόλαυση και σας δίνουμε την άκρη του νήματος για να κάνετε και εσείς το ίδιο.\nΑμπελώνες με Κοτσιφάλι\nΤα πρόσωπα του κρητικού αμπελώνα\nΚαι μόνο το γεγονός ότι το παλιότερο πατητήρι κρασιού (από τους μινωικούς χρόνους) ανακαλύφθηκε στο Βαθύπετρο, λέει πολλά για το ποιοτικό του αμπελώνα. Περιδιαβαίνοντας το νησί από την ανατολή προς τη δύση, τρεις είναι οι μεγάλοι σταθμοί που θα μας βοηθήσουν να γνωρίσουμε το κρητικό κρασί. Αρχή της διαδρομής θα είναι η Σητεία. Μικρά γραφικά οροπέδια γεμάτα αμπέλια φιλοξενούν κυρίως μια κόκκινη ποικιλία -το Λιάτικο- και δευτερευόντως μια λευκή -το Θραψαθήρι- μαζί με την πανταχού παρούσα στο νησί (επίσης κόκκινη) Μανδηλαριά. Το Λιάτικο, αν οινοποιηθεί προσεκτικά, δίνει ξερά κόκκινα κρασιά. Το δυνατό του όμως χαρτί είναι τα γλυκά επιδόρπια. Σίγουρα αξίζει τον κόπο να τα δοκιμάσετε.\nΜετακινούμενοι προς το κέντρο του νησιού, η καρδιά του κρητικού αμπελώνα χτυπάει δυνατά στη περιοχή του Ηρακλείου με τρεις ζώνες ονομασίας προέλευσης (Πεζά, Αρχάνες, Δάφνες) που παράγουν κρασιά με διαφορετικούς χαρακτήρες από τοπικές ποικιλίες, άλλες γνωστές και καταξιωμένες (Μανδηλαριά, Κοτσιφάλι, Λιάτικο και Βηλάνα) και άλλες ξεχασμένες μέχρι πρότινος, οι οποίες επανέρχονται σήμερα δυναμικά στο προσκήνιο (Βιδιανό, Πλυτό, Μοσχάτο Σπίνας, Δαφνί κλπ.). Στα Πεζά τα αμπέλια έχουν πανέμορφη αμφιθεατρική θέα και τα εδάφη της περιοχής είναι μάλλον άγονα και θεωρούνται ιδανικά για το αμπέλι. Κλασσικές ποικιλίες της ζώνης είναι η κόκκινη Μανδηλαριά και η λευκή Βηλάνα, ακολουθούμενες από το επίσης κόκκινο Κοτσιφάλι. Τα τελευταία χρόνια εκτός από διεθνείς ποικιλίες έχουν αρχίσει να ξανακαλλιεργούνται και κάποιες ξεχασμένες τοπικές ποικιλίες, όπως αυτές που προαναφέραμε. Τα αποτελέσματα είναι εξαιρετικά. Σε ό,τι αφορά τη Βηλάνα μπορούμε να πούμε ότι είναι αρκετά ευαίσθητη, αλλά και σύνθετη. Συνδυάζει αρώματα φρούτων, άνθεων και βοτάνων. Στη ζώνη των Αρχανών βρίσκονται μερικά από τα καλύτερα αμπελοτόπια του νησιού. Εκεί το τοπίο αλλάζει χρώμα και γίνεται ερυθρό. Η κύρια ποικιλία της ζώνης είναι το Κοτσιφάλι. Τα κρασιά που δίνει η ενδιαφέρουσα αυτή ποικιλία, συχνά σε συνδυασμό με Μανδηλαριά, χαρακτηρίζονται αρωματικά από κόκκινο φρούτο και από πλούσιες ταννίνες στο στόμα. Η τρίτη και σχετικά πιο άγνωστη ζώνη είναι αυτή των Δαφνών που συγγενεύει κατά κάποιο τρόπο με την περιοχή της Σητείας, αφού η κυρίαρχη ποικιλία είναι και εδώ το Λιατικό.\nΤο ταξίδι μας συνεχίζεται και ολοκληρώνεται στο νομό Χανίων. Εδώ κυριαρχεί μια άλλη τοπική ποικιλία, το ρωμέικο. Η ποικιλία αυτή δίνει ανοιχτόχρωμα (σχεδόν ροζέ) κόκκινα κρασιά που οξειδώνονται γρήγορα. Παρόλα αυτά τα κρασιά από ρωμέικο είναι κάτι σαν οινικό couleur local με ένα τελείως ιδιόμορφο χαρακτήρα που ενίοτε (ανάλογα με την οινοποίηση και την παλαίωση) θυμίζει κονιάκ. Και μόνο γι΄ αυτές τις ιδιαιτερότητες αξίζει τον κόπο να το δοκιμάσετε. Φυσικά, τα τελευταία χρόνια έχουν αναπτυχθεί καινούριες μονάδες που οινοποιούν διεθνείς ποικιλίες και δίνουν μερικά από τα καλύτερα κρητικά κρασιά. Εδώ τελειώνει το πρώτο μέρος του ταξιδιού μας, που ελπίζουμε ότι σας έδωσε μια πρώτη σαφή εικόνα της αμπελουργικής Κρήτης. Εμείς όμως συνεχίζουμε. Δοκιμάσαμε τα κρασιά μιας μεγάλης ομάδας επίλεκτων παραγωγών, τους οποίους και σας παρουσιάζουμε κάνοντας αναφορά στο κρασί του καθενός που μας άρεσε περισσότερο. Περισσότερες λεπτομέρειες γι’ αυτούς και για το σύνολο των κρασιών που δοκιμάσαμε θα βρείτε με ένα «κλικ» στον ALPHA WINE GUIDE.\nΤα κρητικά οινοποιεία... Οικογένεια, μεράκι, terroir\nΑνοίγουμε τις πόρτες των οινοποιείων από το Ηράκλειο μέχρι τα Χανιά και γεμίζουμε το ποτήρι μας με το καλύτερο κρασί τους.\nΗ διαφορετικότητα του τοπίου εξαπλώνεται και στα οινοποιεία. Διαφορετικοί άνθρωποι και χώροι, που τους ενώνει όμως η κοινή φιλοσοφία για κρασιά που εκφράζουν την εντοπιότητα. Μια οινική στάση που περνά από γενιά σε γενιά και έρχεται πλέον στο ποτήρι μας με πολυάριθμες ετικέτες. Εμείς δοκιμάσαμε όλα τα κρασιά των οινοπαραγωγών και καθώς στους συστήνουμε σας προκαλούμε να δοκιμάσετε την καλύτερη οινική δουλειά τους.\nΟ Συνεταιρισμός Ηρακλείου ιδρύθηκε το 1927 και ξεκίνησε τις πρώτες οινοποιήσεις του στις Δαφνές, στο Αρκαλοχώρι και στους Μαλάδες. Σήμερα έχει νέα σύγχρονη θέση στην Παλιανή σε ένα χώρο επισκέψιμο και καλά οργανωμένο. Από τα κρασιά που δοκιμάσαμε ξεχωρίσαμε μεταξύ των άλλων την Κρήσσα γη Βιδιανό 2012.\nΚρήσσα γη Βιδιανό 2012 : Ένα κρασί με δειλά αρώματα εσπεριδοειδών και μήλου, στόμα σχετικά ελαφρύ με αρκετά καλή ισορροπία και σύντομο τελείωμα. Ενδιαφέρον (http://www.agrunion.gr/)\nOι ιδιόκτητοι αμπελώνες του κτήματος αγκαλιάζουν το οινοποιείο, που δημιουργήθηκε το 1962. Η οικογένεια Μιχαλάκη ασχολείται εντατικά με το αμπέλι καλλιεργώντας 14 τοπικές ποικιλίες. Από τα κρασιά που δοκιμάσαμε ξεχωρίσαμε μεταξύ των άλλων το Gold Cuvee 2008 από μανδηλάρι και syrah.\nGold Cuvee 2008: Έχει εξαιρετικά αρώματα νυχτολούλουδου, κόκκινων φρούτων, βανίλιας, πιπεριού, σοκολάτας γάλακτος, δέρματος, τρούφας, γραφίτη, ντομάτας, μπαχαρικών μέχρι ζωικά. Στο στόμα είναι πλούσιο με καλοδομημένες ταννίνες. Έχει μεγάλη διάρκεια και ικανότητα παλαίωσης. Ένα σπουδαίο κρασί υψηλού επιπέδου με ευρωπαϊκή κομψότητα. Εξαιρετικό (http://www.michalakis.gr)\nΗ οικόγενεια Λυραράκη παράγει κρασιά από το 1966 στην βορεινή πλευρά της κοινότητας Αλαγνίου. Σε μια τοποθεσία με πλούσια οινική ιστορία το οινοποιείο διαγράφει την δική του έχοντας ήδη στο οινικό ενεργητικό του την ανάδειξη των ξεχασμένων ποικιλιών δαφνί και πλυτό. Στα 140 στρέμματα ιδιόκτητων αμπελώνων εκτός από τις δυο παραπάνω σπάνιες ποικιλίες φυτεύεται μια πλειάδα τοπικών και διεθνή ποικιλιών. Από τα κρασιά που δοκιμάσαμε ξεχωρίσαμε μεταξύ των άλλων το syrah κοτσιφάλι 2010.\nSyrah κοτσιφάλι 2010: Στο ποτήρι αναβλύζει αρώματα μαρμελάδας δαμάσκηνου, γλυκόριζας και καραμέλας σε ένα φόντο από γήινες και γαλακτικές νότες. Στο στόμα είναι γεμάτο με γλυκύτητα και με ταννίνες που ενώ αρχικά απουσιάζουν κάνουν την εμφάνιση τους σταδιακά.\nΠολύ καλό (http://www.lyrarakis.gr)\nΜΙΝΩΣ, ΟΙΝΟΠΟΙΕΙΟ ΜΗΛΙΑΡΑΚΗ\nΗ ιστορία των κρασιών Μίνως ξεκινάει από το 19 αιώνα με πολλές σημαντικές χρονικές στάσεις, όπως το 1932 που συγκροτήθηκε ως πρότυπη μονάδα οινοποίησης ή το 1982 που έκανε μια σπουδαία επέκταση. Σήμερα διανύει την όγδοη δεκαετίας της και είναι πιο φρέσκια από ποτέ. Με κρασιά από τις τοπικές ποικιλίες, με παραγωγή να φτάνει τις 350.000 – 400.000 φιάλες ετησίως και τις εξαγωγές να πληθαίνουν συνεχώς. Από τα κρασιά που δοκιμάσαμε ξεχωρίσαμε μεταξύ των άλλων το Κτήμα Μηλιαράκη 2010 με κοτσιφάλι και μανδηλαριά.\nΚτήμα Μηλιαράκη 2010: Βαθύ ερυθρό με αρώματα μαρμελάδας κόκκινων φρούτων, βύσσινου, βιολέτας, καμένης καραμέλας, πράσινου πιπεριού και γαρύφαλλου. Το στόμα είναι μεσαίου όγκου με καλή ισορροπία και λίγες ταννίνες που κάνουν όμως αισθητή την παρουσία τους στην επίγευση.\nΠολύ καλό (http://www.minoswines.gr)\nΣτο νομό Ηρακλείου στο Χουδέτσι είναι το μικρό ατμοσφαιρικό και λειτουργικό οινοποιείο της οικογένειας Ταμιωλάκη. Η κατασκευή του ολοκληρώθηκε το 2004 και πραγματοποιήθηκε εξολοκλήρου από την πέτρα της περιοχής. Το οινοποιείο Ταμιωλάκη είναι αμιγώς οικογενειακή επιχείρηση και επικεντρώνεται στις επίσης αμιγώς τοπικές ποικιλίες προβάλλοντας τα αρώματα του κρητικού αμπελώνα. Οι φιάλες που παράγονται ετησίως φτάνουν τις 50.000. Από τα κρασιά που δοκιμάσαμε ξεχωρίσαμε μεταξύ των την Έκτη έκδοση 2009, ένα ερυθρό κρασί από κοτσιφάλι, cabernet και merlot.\nΈκτη έκδοση 2009 :Στη μύτη έχει πυκνά αρώματα από βύσσινο, πιπεριά, μελάνι και γαλακτικές νύξεις, που ενσωματώνονται μαζί με την σοκολάτα και το δέρμα. Το στόμα είναι πλούσιο, με δυναμικές ταννίνες, που το κάνουν πληθωρικό,δίνοντας καλά περιθώρια για παλαίωση.\nΠολύ καλό (http://www.tamiolakiswines.gr)\nΛίγο πιο έξω από το Ηράκλειο είναι το οινοποιείο της Οικογένειας Πατεριαννάκη. Η πρώτη επίσημη εμφιάλωση πραγματοποιήθηκε το 1997 συνεχίζοντας όμως παράδοση ετών. Από τα 160 στρέμματα ιδιόκτητων αμπελώνων προκύπτουν αρωματικές ετικέτες, που από την φετινή σοδειά θα είναι μονοποικιλιακές. Από τα κρασιά που δοκιμάσαμε ξεχωρίσαμε μεταξύ άλλων το Κτήμα Πατεριαννάκη 2011 από κοτσιφάλι και μανδηλαριά.\nΚτήμα Πατεριαννάκη 2011 : Στο ποτήρι είναι βαθύ σκούρο με αρώματα ξύλου, ώριμου κόκκινου φρούτου και ελαφριές βοτανικές νότες. Στο στόμα είναι πλούσιο με ταννίνες καλής ποιότητας.\nΚαι σε αυτή την περίπτωση το κρασί είναι οικογενειακή υπόθεση. Η ιστορία των οίνων Δουλουφάκη ξεκινάει από το 1930, όταν ο παππούς Δημήτρης Δουλουφάκης έφτιαξε τα πρώτα κρασιά. Σήμερα τα ηνία έχουν περάσει στον εγγονό Νίκο Δουλουφάκη που με πάθος μας συστήνει ποιοτικά κρασιά. Το οινοποιείο και οι αμπελώνες βρίσκονται σε ένα μαγικό σημείο ύψους 300 μέτρων στην ζώνη Δαφνών. Από τα κρασιά που δοκιμάσαμε ξεχωρίσαμε μεταξύ των άλλων το Malvasia 2012.\nMalvasia 2012 : Ένας επιδόρπιος οίνος με έντονα και καθαρά αρώματα ξερού βερίκοκου και μέντας. Το στόμα έχει πολύ καλή οξύτητα, που ελέγχει την γλυκά. Είναι επίσης κομψό και με μεγάλη αρωματική και γευστική διάρκεια.\nΠολύ καλό (http://www.cretanwines.gr)\nΣτην περιοχή Σταυράκια του Ηρακλείου είναι το παραδοσιακό οινοποιείο της οικογένειας που ασχολείται από γενιά σε γενιά με την γη και το αμπέλι. Στα ιδιόκτητα αμπέλια τους έχουν προσθέσει τις ξαναγεννημένες τοπικές ποικιλίες, όπως το βιδιανό και παράγουν ποιοτικά τοπικά κρασιά. Από τα κρασιά που δοκιμάσαμε ξεχωρίσαμε μεταξύ των άλλων την Symphonia 2012 .\nSymphonia 2012 : Έχει κιτρονοπράσινο λαμπερό χρώμα με μύτη που φλερτάρει ανάμεσα στις βουτυράτες νότες, τα φρέσκα φρούτα και τις πιο ώριμες νύξεις τσαγιού και ξερού χόρτου. Το στόμα είναι γεμάτο, λιπαρό, με γλυκά που εξελίσσεται. Ένα κρασί με καλή δομή.\nΣτο κέντρο της ζώνης ονομασίας προέλευσης Πεζά στο χωριό Κουνάβοι από το 1973 βρίσκεται ένα από τα μεγαλύτερα οινοποιεία του νησιού. Αυτό που εκπλήσσει εκτός από τα κρασιά, που εξάγονται σε 20 χώρες, είναι ο τεράστιος και άρτιος οινοπαραγωγικός χώρος με δυνατότητες παραγωγής 1.900.000 lt και αποθήκευσης σε κλιματιζόμενο χώρο 450,000 φιαλών. Από τα κρασιά που δοκιμάσαμε ξεχωρίσαμε μεταξύ των άλλων τη Μυράμπελος 2010 από την ένωση των κρητικών ερυθρών κοτσιφάλι και μανδηλαριά.\nΜυράμπελος 2010 : Το κρασί μοσχομυρίζει αρώματα μαρμελάδας κόκκινων φρούτων, σοκολάτα, βανίλια μαζί με ζωικές νύξεις. Στο στόμα είναι μεσαίου όγκου, με μαλακές ταννίνες , καλή ισορροπία και διάρκεια.\nΠολύ καλό (http://www.mediterrawines.gr)\nΈνα οινοποιείο με αξιοσημείωτη αρχιτεκτονική. Οι εργασίες του ολοκληρώθηκαν μόλις το 2004 και παρουσιάζουν ένα πρότυπο οινοποιείο με αίθουσες γευσιγνωσίας και προβολών , με υπόγειες κάβες και μαγαζί με τοπικά προϊόντα. Κατά την ξενάγηση ο επισκέπτης δοκιμάζει τα κρασιά του κτήματος μαζί με κρητικές τοπικές λιχουδιές. Από τα κρασιά που δοκιμάσαμε ξεχωρίσαμε μεταξύ των άλλων το Μοσχάτο Σπίνας 2008.\nΜοσχάτο Σπίνας 2008 : Στο πορτοκαλοχάλκινο χρώμα του κρύβονται αρώματα γλυκού τριαντάφυλλου, κονφί βερίκοκου, καρύδι, κερήθρα και μέλι. Το στόμα έχει ικανοποιητικό όγκο, ελεγχόμενη γλύκα και καλή οξύτητα.\nΠολύ καλό (http://www.boutari.gr)\nΟΙΝΟΠΟΙΕΙΟ ΝΟΣΤΟΣ ΜΑΝΟΥΣΑΚΗ\nΤο παραδοσιακό οινοποιείο είναι στην περιοχή Βατολάκκου. Για τον Θοδωρή Μανουσάκη που γεννήθηκε σε αυτό το χωριό των Χανίων και μετανάστευσε στην Αμερική αυτό το οινοποιείο αποτελεί επιστροφή στις ρίζες του. Από το 2007 η κόρη του Αλεξάνδρα έχει εγκατασταθεί στα Χανιά και διευθύνει το οινοποιείο που ασχολείται με ενδιαφέρουσες ποικιλίες. Από τα κρασιά που δοκιμάσαμε ξεχωρίσαμε μεταξύ των άλλων το λευκό Nostos Roussanne 2012 .\nNostos Roussanne 2012 : Έχει πολύπλοκα αρώματα από ώριμα φρούτα, κονφί πορτοκάλι, καφέ, βανίλια, ξηρούς καρπούς και έντονο βαρέλι. Στο στόμα είναι πληθωρικό, θερμό, με γενναιόδωρο αλκοόλ, που βρίσκει την απαιτούμενη οξύτητα για να ισορροπήσει .\nΣε ένα άλλο χωριό των Χανίων στην περιοχή Κολυμβαρίου η οικογένεια Καραβιτάκη από το 1998 καλλιεργεί βιολογικά τα 40 στρέμματα ιδιόκτητων αμπελώνων και συνεχώς πειραματίζεται και φυτεύει νέες ποικιλίες. Από τα κρασιά που δοκιμάσαμε ξεχωρίσαμε μεταξύ των άλλων το Chardonnay 2012.\nChardonnay 2012 : Κίτρινο και λαμπερό έχει έντονα και καθαρά αρώματα πεπονιού, αχλαδιού, βερίκοκου, ροδάκινου παντρεμένα με την ορυκτή αίσθηση τσακμακόπετρας. Στο στόμα η γλύκα συναντά την οξύτητα που ξεδιπλώνεται σταδιακά και κορυφώνεται στην επίγευση.\nΠολύ καλό (http://www.karavitakiswines.com)\nΤέτοια κρασιά και κυρίως τέτοια οινική εσωστρέφεια στα χαρακτηριστικά του terroir μπορούν να ορίσουν το οινικό σκηνικό της χώρας.